Մահացած նորածնի պապը՝ Ռուստամ Իսայանը: Նարինե Բրոյանի եւ Իսա Իսայանի առաջնեկը ծնվել էր հունվարի 26-ին Արմավիրի բժշկական կենտրոնում, իսկ հունվարի 29֊ին ծանր վիճակով տեղափոխվել Երեւան: Մահացած նորածնի պապիկը՝ Ռուստամ Իսայանը, «Ազատության» հետ զրույցում պատմեց, որ հերթապահ բժիշկ Նշան Գեւորգյանը, տեսնելով, որ ծննդկանին իր ֆիզիոլոգիական կառուցվածքի համար ցուցված է միայն կեսարյան հատում, այնուամենայնիվ որոշել է, որ կինը պետք է ծննդաբերի բնական ճանապարհով: Իսայանն ասում է, որ միայն այդ ժամանակ եկան ու տեղյակ պահեցին, որ փոքրիկի լույս աշխարհ գալու համար դիմել են աքցանի օգնությանը. - «Ասին, որ դժվար ծնունդ ա եղել, կոնքերը նեղ ա եղել, դրա պատճառով էլ իրենք գործիքով են քաշել: Իսկ մինչեւ էդ իրանք կարող էին իմանալ, որ հարսիկը չի կարողանա ազատվի, կարող էին կեսարյան անել»: Պապիկի խոսքով, դեռ ամբողջությամբ չձեւավորված փոքրիկ օրգանիզմը վնասվել է աքցանի կիրառությունից, դրա օգտագործման հետեւանքով նորածնի գլխուղեղում ի հայտ են եկել արյան զեղման նշաններ: Հենց այդ կասկածն էլ, ըստ Արմավիրի ծնննդատան մանկաբարձագինկոլոգիական բաժանմունքի վարիչի, ստիպել է մանկաբույժին երեխային ուղեգրել Երեւան: «Ոչ մի պրոբլեմներ էլ չի ունեցել», - «Ազատության» հետ զրույցում ասաց բաժանմունքի վարիչ Մզիա Դավիթ-Բեկը: - «Ճիշտ ա, տուժած երեխա է համարվում, երբ որ երեխան ծնվում է աքցանադրումով: Արնազեղման նշաններ են ի հայտ եկել, եւ երեխան ուղարկվել է Երեւան»: Թե ինչու է բժիշկ Գեւորգյանը, ում հետ ի դեպ արդեն 2 օր է անհնար է կապ հաստատել, որոշել հղիության 9-րդ ամսում 50 կգ քաշ եւ նեղ կոնքեր ունեցող կնոջը ծննդալուծել բնական ճանապարհով՝ բաժանմունքի վարիչը չգիտի. - Բժիշկը այսօր պետք է գար գործի, բայց չի եկել, որի մասին ես տեղեկացրել եմ փոխտնօրենին»: Բաժանմունքի վարիչը մեր ներկայությամբ եւս մեկ անգամ փորձեց կապ հաստատել Նշան Գեւորգյանի հետ: Կրկին ապարդյուն: Մզիա Դավիթ-Բեկն ասաց, որ չի կարող մեղադրել բժշկին. - «Մինչեւ բժշկից ես չիմանամ ինչ ա եղել, ես ո՞նց կարամ բժշկին մեղադրեմ»: Հունվարի 26֊ին հերթապահ նեոնատոլոգ Ռուզաննա Խաչատրյանը «Ազատության» հետ զրույցում պատմեց, որ ճննդաբերությունից անմիջապես հետո երեխան ունեցել է շնչառական խնդիրներ, ցածր մկանային տոնուս, բայց համապատախսան միջամտությունից հետո ամեն ինչ կարգավորվել է: Խաչատրյանի կարծիքով, տվյալ դեպքում հարկավոր էր կեսարյան հատում անել. - «Բոլոր դեպքերում այդ աստիճանի նեղ կոնքի դեպքում, իսկ իրա մոտ երկրորդ աստիճանի նեղ կոնք էր, բոլոր դեպքերում անում են կեսարյան հատում»: Ամբողջ օրվա ընթացքում մենք եւս փորձեցինք կապ հաստատել Արմավիրի ծննդատան բժիշկ Նշան Գեւորգյանի հետ: Բայց նրա հեռախոսն անհասանելիր էր: «Ազատությունը» այցելեց նաեւ Գեւորգյանի տուն, որտեղ հազարատները տեղեկացրեցին՝ բժիշկը Երեւանում է, վատառողջ է եւ արձակուրդի մեջ է:


ՀՀ քաղաքացիներն ահազանգում են՝ կառավարությունը չի թույլատրում իրենց վերադարձը Հայաստան՝ մեկուսացման տեղի խնդրի պատճառով. իրավապաշտպան (տեսանյութ) Այսօր 18:20 Տեսանյութում ներկայացված է միջադեպի միայն մի մասը. Ռուստամ Բադասյան Այսօր 17:58 Ով պայքարում է իշխանության դեմ, կամա թե ակամա դավաճանում է ազգին. Լեւոն Տեր-Պետրոսյան Այսօր 17:46 Ցավում ենք, որ երկրի ղեկավարը տարածում է չստուգված փաստեր. լուսանկարն արված է 2013թ-ին Այսօր 17:21 «Դրա արդյունքը դուք այսօր կտեսնեք». ԱԱԾ տնօրենը՝ ռեստորանում ԱԱԾ-ականների համազգեստով բեմականացման մասին (տեսանյութ) Այսօր 16:58 Նման դեպքերում ոստիկանությունն իրավունք ունի գործել կտրուկ եւ չոր. վարչապետի խոսնակի արձագանքը՝ հայտնի տեսանյութին Այսօր 16:40 Փաշինյանը տուգանվե՞լ է ոստիկանին նման վերաբերմունք ցույց տալու համար. օգտատերն արխիվային տեսանյութ է հրապարակել Այսօր 16:18 Նիկոլ Փաշինյանը կրկին մետրոյից լուսանկար է հրապարակել այս անգամ՝ անչափահասի Այսօր 15:06 Մոտ 30 տարի է, մեզ ցույց են տվել, որ ուժ է զենքը, փողը, հերթ չկանգնելը, հարուստ ծանոթներ ու շրջապատ ունենալը. Մարիամ Փաշինյան Այսօր 15:03 Ականատեսը պատմում է՝ ինչու են ասֆալտին փռել եւ բերման ենթարկել քաղաքացուն. նրան այցելել է նաեւ մայրը. լարված իրավիճակ բաժանմունքում (տեսանյութ) Այսօր 14:55 Էս ոստիկանները պետք է ազատվեն աշխատանքից. Գեւորգ Պետրոսյան Այսօր 18:31 Չեք հավատա, բայց համաճարակի ամենավատ օրերը մի քանի օրից կլինեն անցյալում. Հայկ Մանասյան Այսօր 18:20 Տեսանյութում ներկայացված է միջադեպի միայն մի մասը. Ռուստամ Բադասյան Այսօր 17:58 Ով պայքարում է իշխանության դեմ, կամա թե ակամա դավաճանում է ազգին. Լեւոն Տեր-Պետրոսյան Այսօր 17:46 Ցավում ենք, որ երկրի ղեկավարը տարածում է չստուգված փաստեր. լուսանկարն արված է 2013թ-ին Այսօր 17:44 1 օրում ԱՄՆ-ում կորոնավիրուսով վարակվել է 21 հազար մարդ Այսօր 17:21 «Դրա արդյունքը դուք այսօր կտեսնեք». ԱԱԾ տնօրենը՝ ռեստորանում ԱԱԾ-ականների համազգեստով բեմականացման մասին (տեսանյութ) Այսօր 16:58 Նման դեպքերում ոստիկանությունն իրավունք ունի գործել կտրուկ եւ չոր. վարչապետի խոսնակի արձագանքը՝ հայտնի տեսանյութին Այսօր 16:40 Փաշինյանը տուգանվե՞լ է ոստիկանին նման վերաբերմունք ցույց տալու համար. օգտատերն արխիվային տեսանյութ է հրապարակել Այսօր 16:18 Նիկոլ Փաշինյանը կրկին մետրոյից լուսանկար է հրապարակել այս անգամ՝ անչափահասի Այսօր 16:07 Հարձակում «Բենֆիկայի» ավտոբուսի վրա. նետած քարերից վնասվածքներ են ստացել թիմի ֆուտբոլիստները (տեսանյութ) Այսօր 15:06 Մոտ 30 տարի է, մեզ ցույց են տվել, որ ուժ է զենքը, փողը, հերթ չկանգնելը, հարուստ ծանոթներ ու շրջապատ ունենալը. Մարիամ Փաշինյան Այսօր 15:03 Ականատեսը պատմում է՝ ինչու են ասֆալտին փռել եւ բերման ենթարկել քաղաքացուն. նրան այցելել է նաեւ մայրը. լարված իրավիճակ բաժանմունքում (տեսանյութ) Այսօր 14:55 Էս ոստիկանները պետք է ազատվեն աշխատանքից. Գեւորգ Պետրոսյան Այսօր 14:16 Փաշինյանը կոչ է անում իր էջին ուղարկել «ընդհատակյա» խնջույքների, ծնունդների, հարսանիքների մասին տեղեկատվությունը Այսօր 13:54 Ցույցեր Մեքսիկայում. պատճառը՝ ոստիկանների գործողության արդյունքում 30-ամյա տղամարդու մահն է Այսօր 13:42 Սա իմ պահանջն է ոստիկանությունից. Փաշինյանի անդրադարձը Այսօր 12:59 Ձեր սեռաքաղց լինելը բավարարեք ձեր կնոջ անթաքույց գեղեցկությամբ. Տիգրան Վարդանյան Այսօր 12:57 Դադարեք պետությունը կառավարել Ֆեյսբուքով. Զոհրապ Եգանյան Այսօր 12:36 Տեսեք՝ ինչպես է ոտքը դնում մարդու պարանոցին. քաղաքացու պնդմամբ՝ դիմակ չունենալու համար ոստիկանները ստորացնում են ՀՀ քաղաքացուն (տեսանյութ) Այսօր 12:19 Հանրային վերահսկողության ակցիան շարունակվելու է. Փաշինյան Այսօր 11:40 Այս ֆոտոարշավը ծայրաստիճան փնթի ու անտաղանդ է արվում, պարզապես մի՛ արա. Վանեցյանը՝ Փաշինյանին Այսօր 11:39 Վրաերթ Դավթաշենի կամրջի մոտակայքում. տուժածի առողջական վիճակը ծանր է Այսօր 11:30 ՀՀ Ազգային ժողովի մշտական հանձնաժողովների համատեղ նիստ (ուղիղ միացում) Այսօր 11:26 Կորոնավիրուսից մահացած պացիենտներից ամենատարեցը եղել է 78, երիտասարդը՝ 33 տարեկան. ԱՆ Այսօր 11:21 «Փաստ». ԵՊՀ-ի շուրջ ընթանում են խիստ կասկածելի եւ ծայրաստիճան վտանգավոր գործընթացներ Այսօր 11:09 Հայաստանում հաստատվել է կորոնավիրուսով վարակվելու 596 , մահվան՝ 8 նոր դեպք. վարակվածների ընդհանուր թիվը 11 817 է, մահվան դեպքերինը՝ 252 Այսօր 10:59 «Հրապարակ». ՀՀ-ում ախտահանող նյութերի դեֆիցիտ կա Այսօր 10:48 «Իրատես». Վարակված լինելու վերաբերյալ Փաշինյանի ասածին չափազանց դժվար է հավատալ Այսօր 10:36 «Ժողովուրդ». Ովքեր են Երեւանի ավագանու անդամներից ամենաշատ բացակայել նիստերից Այսօր 10:24 «Իրատես». Իբր շատ էին կարողանում «էշը ցեխից հանել», հիմա էլ աշխատանքը խաթարված է Այսօր 10:13 «Հրապարակ». Սյունիքի փոխմարզպետը Կապանի քաղաքապետի նկատմամբ վրեժ ունի Այսօր 10:02 «Իրատես». Մաքսանենգ ծխախոտն ու համավարակի խնդիրները Փաշինյանի շուրջը քաոս են ստեղծել Այսօր 9:51 «Ժողովուրդ». Ինչու «Ալրաղացի Լյովիկին», չեն արտահանձնում Հայաստանին Այսօր 9:39 «Փաստ». Արցախում հեռուստաալիքները փակելով հանրության տրամադրություններն են ստուգում Այսօր 9:27 «Հրապարակ». Մարուքյանին մի քանի ժամ հարցաքննել են ԱԺ-ի իր աշխատասենյակում Այսօր 9:14 «Իրատես». Ներքաղաքական զարգացումները կսկսվեն հուլիս-հոկտեմբերին Այսօր 9:00 «Ժողովուրդ». Ինչո՞ւ է Դավիթ Անանյանը հրաժարական տվել 4.06.2020 23:47 Ճապոնիայում երիտասարդը արբալետով սպանել է իր ընտանիքի անդամներին 4.06.2020 23:24 Մասիսի ոստիկանները Նոր Կյուրին գյուղի տներից մեկում մարիխուանա են հայտնաբերել 4.06.2020 22:51 Դուք չգնահատեցիք. Ժողովուրդ ջան ձեր մուրը ձեր գլուխը. Ես գնացի. Գեւորգ Ստեփանյան 4.06.2020 22:26 Դանակահարություն Աջափնյակում (տեսանյութ) 4.06.2020 21:49 Այլ անձի անվամբ ձեւակերպված վարկի գումարը բանկից հափշտակելու դեպքով քննվող քրգործից անջատված մասն ուղարկվել է դատարան 4.06.2020 21:24 ՊԲ-ն ապրիլյանի օրերին դիրքերում սպառազինության պրոբլեմ չի ունեցել, ոչ էլ վառելիքի ու սննդի պրոբլեմ. Անդրանիկ Քոչարյան. news.am 4.06.2020 20:47 Հիվանդանոցներում վարակակիրների բուժումը կնվազեցնի հիվանդության բարդացման եւ մահվան դեպքերը. հայտարարություն 4.06.2020 20:27 Դոնի Ռոստովից Հայաստան է վերադառնում 129 քաղաքացի 4.06.2020 20:20 Արթուր Վանեցյանը՝ երեկ եւ այսօր. Հայ առաքելական եկեղեցի (մաս 1) 4.06.2020 19:55 «Հաղթանակ» զբոսայգու մոտ գտնվող «Ռեդիսոն Բլու» հյուրանոցային համալիրի դիմաց տղամարդու դի է հայտնաբերվել 4.06.2020 19:26 Գյումրիում դաժան ծեծից տուժած 13-ամյա աղջնակի խնամատարությունը ստանձնեց հորաքույրը. «Սուրբ Աստվածամայր» ԲԿ-ի տեսանյութը 4.06.2020 19:00 Ճեպազրույց պարետատան նիստից հետո (ուղիղ միացում) 4.06.2020 18:37 «Ճառագայթային բժշկության եւ այրվածքների գիտական կենտրոն» ՓԲ ընկերության նախկին տնօրենին մեղադրանք է առաջադրվել 4.06.2020 18:14 Ոնց եմ զզվում թուլամորթ տեսակից, ով մի կտոր հացը կորցնելու սարսափից կորցրել է դեմքը. Նաիրա Զոհրաբյան 4.06.2020 17:51 Չի կարելի մեր կյանքի համար պատասխանատուներ ընտրել անպատասխանատու ու արկածախնդիր մարդկանց. քաղաքագետ 4.06.2020 17:36 Հունիսի 10-ից Թուրքիան կսկսի չվերթները աշխարհի 40 երկրների հետ 4.06.2020 17:24 ՊԵԿ նախագահ Դավիթ Անանյանն աշխատանքից ազատման դիմում է ներկայացրել 4.06.2020 17:22 1 օրում ԱՄՆ-ում կորոնավիրուսով վարակվել է մոտ 20 հազար մարդ 4.06.2020 17:11 ՀՀ Զու ԳՇ պետ Արտակ Դավթյանը հետեւել է ՊԲ հարավային ուղղությամբ իրականացվող ինժեներական աշխատանքների ընթացքին 4.06.2020 17:05 Վաղն օլիմպիադաների հանրապետական փուլն է. ծնողներին խնդրում եմ հեռու լինել դպրոցից եւ կուտակումներ թույլ չտալ. նախարար (տեսանյութ) 4.06.2020 16:58 Լիոնել Մեսսին վնասվածք է ստացել. նա բաց կթողնի «Բարսելոնայի» առաջիկա հանդիպումը 4.06.2020 16:36 Դադարեցվել է 1599 կազմակերպության գործունեություն 4.06.2020 16:27 «Անգամ, եթե ցմահ դատապարտեն, հպարտության զգացումը, որ ես Հայրապետյան Ռուբենի որդին եմ, մի գրամով չի կարող պակասել». Ռաֆիկ Հայրապետյան 4.06.2020 16:21 Լատվիան վերացնում է արտակարգ դրությունը 4.06.2020 16:15 Մինասյանը չի կալանվորվի, իշխանությունը կսկսի «վեթինգ լինելու է» ֆլեշմո՞բը 4.06.2020 15:57 Պեպ Գվարդիոլան անձամբ ցանկանում է գնել «Միլանի» ֆուտբոլիստին 4.06.2020 15:43 ԱԺ-ն չընդունեց մեկուսացված քաղաքացիներին նպաստ տրամադրելու նախագիծը 4.06.2020 15:34 Մեր նպատակն է՝ կոտրել տարածված ստերը, միֆերը Covid-19-ի մասին. կազմակերպվել է մասնագիտական քննարկում (ուղիղ) 4.06.2020 15:26 Լավ ա, եթե գումար լիներ, բայց մեկ անձը պետությունից քանի՞ անգամ կարող է նպաստ ստանալ. իմքայլականները դեմ են աջակցության ծրագրին (տեսանյութ) 4.06.2020 15:00 Հարկատուներիս հաշվին ԱԺ-ն ավելացնում է իր հաստիքացուցակը 4.06.2020 14:45 Լուկա Յովիչը նախնական համաձայնության է եկել «Միլանի» հետ 4.06.2020 14:33 Չինաստանում տղամարդը դանակով հարձակվել է մանկապարտեզի երեխաների վրա.կա 39 վիրավոր 4.06.2020 14:21 «Տո տղա՜, «իշխող թիմ»-ը ո՞րս ա, դու ընդհանրապես ի՞նչ կապ ունես իշխելու հետ». Պետրոսյանը՝ իմքայլականին 4.06.2020 14:08 Սաբոտաժ է. Ալեն Սիմոնյանը՝ Միքայել Մինասյանի նկատմամբ կալանքի վերացման որոշման մասին (տեսանյութ) 4.06.2020 13:39 Տեխասում տղամարդն իր գնած մեքենայում գտել է 850 հազար դոլարի կոկաին 4.06.2020 13:23 Բոլորս էլ հասկանում ենք, որ սա ջրելու տարբերակ է. Զոհրաբյանը՝ աջակցության ծրագրի մասին (տեսանյութ) 4.06.2020 13:07 ԱԺ-ն ոնց-որ մեր ՀՀ Գենշտաբը լինի. մենք մեր ժողովրդին պանիկայի մեջ ենք գցում. Սասուն Միքայելյան (տեսանյութ) 4.06.2020 12:34 Վերաքննիչ դատարանը վերացրեց Միքայել Մինասյանին կալանավորելու որոշումը. փաստաբան 4.06.2020 12:17 Իշխանությունները սովորության համաձայն իրենց ձախողումները փորձում են բարդել նախորդ իշխանությունների վրա. Արտակ Զաքարյան 4.06.2020 11:49 Երեկ բանկերում արդեն բավականին լավ իրավիճակ էր. Ջավադյան (տեսանյութ) 4.06.2020 11:36 Կա մահվան 6 նոր դեպք, ծայրահեղ ծանր է՝ 59 հոգի, թոքերի օդափոխության սարքերին միացված 15 հոգի. Արսեն Թորոսյան (տեսանյութ) 4.06.2020 11:01 Փաշինյանը հեռավար անցկացնում է կառավարության հերթական նիստը (ուղիղ) 4.06.2020 10:50 Վարչապետի անձնական ամբիցիաների պատճառով մերժվեց Եվրոպայից եւ Ամերիկայից տրված բացառիկ արժեքավոր առաջարկը. Աշոտ Գրիգորյան (տեսանյութ) ՀՀ քաղաքացիներն ահազանգում են՝ կառավարությունը չի թույլատրում իրենց վերադարձը Հայաստան՝ մեկուսացման տեղի խնդրի պատճառով. իրավապաշտպան (տեսանյութ) 0:54 - 9/ապրիլի/2020 Երեխաների սեռական կողմնորոշումը ո՞րըս է. Ռուբեն Մելիքյանը՝ աղմուկ հանած կոնվենցիայի մասին Մոսկվայի օդանավակայանում մնացած ՀՀ քաղաքացիներն ահազանգում են, որ Հայաստանի կառավարությունը չի թույլատրում իրենց վերադարձը Հայաստան՝ պատճառաբանելով, որ մեկուսացման տեղի խնդիր ունեն: Այդ մասին ֆեյսբուքյան իր էջում գրել է իրավապաշտպան Ռուբեն Մելիքյանը։ Արտակարգ դրությամբ պայմանավորված՝ մարդու իրավունքների լուրջ խնդիրների շարքում հատուկ սրություն ունի ՀՀ Սահմանադրության 40-րդ հոդվածով սահմանված՝ ՀՀ քաղաքացիների Հայաստան վերադարձի իրավունքը։ Ընդ որում, խնդիրը հատկապես հրատապ է Ռուսաստանի ուղղությամբ՝ թե՛ վերադարձի սպասող մեր հայրենակիցների մեծ թվի եւ թե՛ նրանց զգալի մասի՝ օրեցօր ծանրացող սոցիալական վիճակի պատճառով։


source: fineweb

text: Քաղաքական խճանկար «Լուսավոր Հայաստան», «Քաղաքացիական պայմանագիր» եւ «Հանրապետություն» կուսակցությունների դաշինքն այլեւս իրողություն է, համապատասխան հուշագիրը ստորագրված։ Մյուս կողմից Լեւոն Տեր–Պետրոսյանը ակտիվորեն մասնակցելու է նախընտրական պայքարին եւ գլխավորելու է ՀԱԿ–ի ցուցակը։ Այս կապակցությամբ շատերը նշում են, թե այդ դեպքում ինչու էր Տեր–Պետրոսյանը իր տարիքը մատնանշելով հրաժարվում նախագահական ընտրապայքարի մեջ մտնելուց։ Այս առումով թերեւս ընդամենը պետք է ասել, որ նախագահական ընտրապայքարն ու խորհրդարանական ընտրությունները բոլորովին տարբեր բաներ են, եւ իմաստ չկա որեւէ ընդհանրացում անել այս երկու արմատապես տարբեր իրողությունների շուրջ։ Ամեն դեպքում Լեւոն Տեր–Պետրոսյանի ակտիվ ներգրավվածությունը առնվազն հետաքրքիր է դարձնելու նախընտրական գործընթացները։ Մյուս կողմից` ներկայում չեն դադարում խոսակցությունները Գագիկ Ծառուկյանի քաղաքականություն վերադառնալու մասին։ Ըստ էության, այդ վերադարձը լիովին գծագրված է եւ մնացել են միայն, այսպես ասած, տեխնիկական բնույթի հարցեր։ Նման պայմաններում հայաստանյան քաղաքական դաշտը բավական հետաքրքիր գունավորումներ է ստանում։ Մի կողմից պետք է նշել, որ զուտ Տեր–Պետրոսյանի անձը բավական լուրջ հաղթաթուղթ է դառնում ՀԱԿ–ի համար, անշուշտ հաղթաթուղթ 5%–ի արգելքը հաղթահարելու տեսանկյունից, քանի որ պետք է խոստովանենք, որ «ռեժիմը բոլորովին էլ խուճապի մեջ չէ» եւ իշխանափոխություն հեռանկարում պարզապես չկա։ Հենց այսպիսի դերակատարություն կունենա նաեւ Գագիկ Ծառուկյանի անձը, ընդ որում` Ծառուկյանի պարագայում խնդիրը բավական բարդ է։ Նախ, դեռեւս պարզ չէ, թե ինչ ձեւաչափով կվերադառնա Ծառուկյանը, արդյոք ԲՀԿ–ի միջոցով եւ այլ ուժով, իսկ միգուցե նաեւ այլ դաշինքով, որը տվյալ պարագայում ամենագերադասելի տարբերակը կլինի, սակայն անկախ այդ ձեւաչափից, Ծառուկյանն արդեն իսկ լուրջ հավակնություններով է մտնելու ընտրապայքար եւ, բնականաբար, այստեղ չի կարող խոսք գնալ նվազագույն շեմ հաղթահարելու մասին։ Հաջորդ խնդիրը վերաբերում է ներկայում դաշինք կազմած երեք կուսակցություններին։ Քաղաքական գործընթացի տեսանկյունից այդ դաշինքն ինքնին դրական երեւույթ է, քանի որ հայաստանյան տիպի քաղաքական համակարգ ունեցող երկրների պարագայում քաղաքական դաշինքները կարելի է ասել նույնիսկ անհրաժեշտություն են։ Սակայն անցած փորձը ցույց է տվել, որ հայաստանյան քաղաքական իրականության մեջ բոլոր նմանատիպ դաշինքները կարճ ժամանակում ձախողվել են եւ կազմալուծվել։ Սակայն մյուս կողմից պետք է նշել, որ այս երեք ուժերը ունեն Ազգային ժողովում հայտնվելու համապատասխան ներուժ, խնդիրը, սակայն, այդ ներուժի դրսեւորման մեջ է եւ անշուշտ այն մարտավարության, որը կընտրի այս դաշինքը։ Դաշինքի ներկայացուցիչներն իրենց ելույթներում շեշտում են, որ դաշինքը պայքարելու է ներկա վարչակարգի դեմ։ Սակայն սովորաբար նման հայտարարություններին հաջորդում է ընդդիմադիր ուժերի միջեւ ընթացող սուր պայքար ու քննադատություն, որը, բնականաբար, արդեն իսկ բացառում է որեւէ ընդդիմադիր ուժի լուրջ հաջողությունը։ Արդյոք 2017 թվականին ընդառաջ ընդդիմադիր քաղաքական ուժերը կհրաժարվեն միմյանց վրա ցեխ շպրտելու պրակտիկայից` ցույց կտա ժամանակը, սակայն ակնհայտ է, որ ընդդիմադիր կամ ոչ իշխանական դաշտում դեռեւս ընթանում են խմորումներ, որոնց վերջնական արդյունքը դեռ պարզ չէ։ Այս տեսանկյունից պետք է նշել, որ առաջիկայում չեն բացառվում, հապշտապ կազմված ինչ–ինչ քաղաքական դաշինքներ ու միավորումներ, որոնք ավելի շատ քաղաքական դաշտը կպղտորեն, քան կբեւեռացնեն։ Աղասի Մարգարյան PressMedia.am վերլուծաբան


text: Իրավապահ մարմիններն արգելում են լրատվամիջոցների ներկայացուցիչներին իրենց հետ ներս տանել հեռախոսներ եւ համակարգիչներ ՊՊԾ գնդի շենքը զավթած խմբի անդամների ասուլիսին։ Այս պահին լրագրողներին թույլ են տալիս մտնել գրավված շենք: Հուլիսի 17–ին` լուսադեմին, մի խումբ զինված անձինք մուտք են գործել ՀՀ ոստիկանության պարեկապահակային ծառայության գնդի տարածք եւ բռնության սպառնալիքով պահում են այնտեղ գտնվող անձանց, որոնց թվում են` ՀՀ փոխոստիկանապետ Վարդան Եղիազարյանն ու Երեւանի փոխոստիկանապետ Վալերի Օսիպյանը, ովքեր գնացել են այնտեղ բանակցություններ վարելու համար։ Հարձակման ժամանակ զոհվել է գնդապետ Արթուր Վանոյանը, տարբեր վիրավորումներով հոսպիտալացվել է 6 մարդ` 5 ոստիկան եւ մեկ հարձակվող։ ՊՊԾ գնդի շենքը զավթած անձինք պահանջում են ազատել Ժիրայր Սեֆիլյանին, ով կալանավորվել է շուրջ մեկ ամիս առաջ մի խումբ անձանց կողմից զենք ապօրինի պահելու կասկածանքով։ Հինգշաբթի լուսադեմին ոստիկանության աշխատակիցների եւ ցուցարարների միջեւ տեղի ունեցած բախումների հետեւանքով տարբեր բժշկական հաստատություններ են դիմել 51 տուժածներ, որոնցից 29–ը` ոստիկան։ 16 ցուցարարի նկատմամբ հարուցվել է քրեական գործ։


source: CulturaX

text: Հետաքրքրաշարժ օրացույց, հուլիսի 26 - Պատմություն - ArmenLur Պատմություն 26/07/2021 11:00 379 1994 - Ղարաբաղի, Հայաստանի եւ Ադրբեջանի զինվորական առաջնորդները վերահաստատում են «հրադադարը պահպանելու պարտավորությունը»։ Փաստաթուղթը ստորագրել են Հայաստանի ՊՆ Ս.Սարգսյանը, Ադրբեջանի ՊՆ Մ.Մամեդովը եւ Ղարաբաղի Պաշտպանության բանակի հրամանատար Ս.Բաբայանը` վերստին խոստանալով ակտիվացնել ջանքերը` 30 օրում քաղաքական կարգավորման շուրջ համաձայնության հասնելու ուղղությամբ: 1992 - Ստեփանակերտ ժամանեց Ռուսաստանի Դաշնության հատուկ հանձնարարություններով դեսպան, ադրբեջանա-ղարաբաղյան հակամարտության խաղաղ կարգավորման ռուսաստանյան միջնորդական առաքելության ղեկավար Վլադիմիր Կազիմիրովը: 1944 - ԱՄՆ նախագահ Ֆրանկլին Ռուզվելտը ԽՍՀՄ հերոս, գեներալ Սարգիս Մարտիրոսյանին շնորհեց Պատվավոր լեգեոնի կոչում՝ նրան շնորհելով «1-ին աստիճանի հրամանատարական շքանշան»՝ բարձր նվիրվածության եւ բացառիկ հմուտ ռազմական գործողություններ վարելու համար:


Documents Decrees of the President of RA Ա. ՀԱՐՈՒԹՅՈՒՆՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԶԻՆՎՈՐԱԿԱՆ ԴԱՏԱԽԱԶ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԼԽԱՎՈՐ ԴԱՏԱԽԱԶԻ ՏԵՂԱԿԱԼԻ ՊԱՇՏՈՆԻՑ ԱԶԱՏԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 9-րդ կետով` ո ր ո շ ու մ ե մ. Արտավազդ ՀԱՐՈՒԹՅՈՒՆՅԱՆԻՆ ազատել Հայաստանի Հանրապետության զինվորական դատախազ, Հայաստանի Հանրապետության գլխավոր դատախազի տեղակալի պաշտոնից: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Մարտի 23 Երեւան ՆՀ-301-Ա


text: Հանգստյան օրերին Ղարաբաղի եւ Ադրբեջանի զինված ուժերի շփման գծում իրավիճակը կրկին լարված է եղել։ Ադրբեջանական զինուժը տարբեր տրամաչափի զինատեսակներից հայկական դիրքերի ուղղությամբ արձակել է ավելի քան 1200 կրակոց։ Ղարաբաղի նախագահի խոսնակ Դավիթ Բաբայանն «Ազատությանը» փոխանցեց՝ օրական 600-800 կրակոց են հաշվում.- «Դա արդեն դարձել է բնորոշ գիծ եւ «նորմալ» իրավիճակ, որովհետեւ բոլորս սովորել ենք այս իրավիճակին»։ Ղարաբաղի պաշտպանության բանակն այս անգամ ձեռնպահ է մնացել պատասխան գործողություններից։ Դավիթ Բաբայանն ասում է, որ ղարաբաղյան կողմը փորձում է անտեսել կրակոցները, եթե դրանք կորուստների ու մեծ վնասների պատճառ չեն դառնում։ «Երբեմն ավելի նպատակահարմար է լինում չպատասխանել մի քանի պատճառներով։ Առաջինը՝ ցույց ենք տալիս, որ մենք նման կրակոցներից որեւէ ձեւով չենք վախենում, չենք ահաբեկվում։ Սա իրենց վրա ավելի մեծ հոգեբանական տպավորություն է թողնում։ Եվ երկրորդ՝ թող կրակեն, իրենց զինամթերքը պակասեցնեն, չէ՞ որ դա նաեւ մեծ ֆինանսների հետ է կապված»։ Շփման գծում տեղի ունեցող ամեն մի կրակոցի ժամանակ լարվածություն է առաջանում նաեւ բանակում զինծառայող ունեցող ընտանիքներում։ Մեր զրուցակիցը, ով մեկ տարի առաջ է որդուն բանակ ճանապարհել, ասում է.- «Էդ 15 օրը, որ երեխեն դիրքերում ա լինում, էս լուրերից էն լուրերն եմ միացնում, գիշերները չենք քնում, ընտանիքով լարված ենք լինում։ Խեղճ ու կրակ, դժվար ապրած էրեխեք են, էսօր գնում են, հայրենիք են պաշտպանում, որ մենք հանգիստ լինենք, բայց ամեն դեպքում մենք էլ հանգիստ չենք քնում։ Ամեն մի մահվան լուր լսելով՝ ես պատկերացնում եմ, թե էդ ընտանիքում ինչ է կատարվում»։ Անցած տարեվերջին Շվեյցարիայում Հայաստանի եւ Ադրբեջանի նախագահների միջեւ կայացած հանդիպումից հետո էլ ղարաբաղյան հարցի շուրջ որեւէ առաջընթաց չարձանագրվեց։ Հանդիպումից հետո նախագահներն իրենց աջակցությունը հայտնեցին միջնորդների առաջարկին՝ ուղղված շփման գծում եւ հայ-ադրբեջանական սահմանին բռնության ռիսկերի նվազեցմանը։ Ղարաբաղի նախագահի խոսնակը, սակայն, ասում է՝ գոնե Ադրբեջանի կողմից համապատասխան քայլեր չեն տեսնում։ «Ադրբեջանական կողմը ամեն ինչ տապալում է... եթե Սաֆարովին հերոսացնում են, դա բանակցային գործընթացին կամ կայունությանը հարված չէ՞։ Ավելի մեծ հարված է, քան այդ կրակոցները»,- ասում է ղարաբաղցի պաշտոնյան։ Անցած տարեվերջին կայացած հանդիպման ժամանակ Հայաստանի եւ Ադրբեջանի նախագահները նաեւ համաձայնել էին սահմանային միջադեպերը հետաքննելու մեխանիզմ կիրառելու՝ համանախագահների առաջարկին: Այս ուղղությամբ դեռ աշխատանքներ տարվում են։ «Սկզբում պետք է կարողանան ստեղծել մի համակարգ եւ ճիշտ ֆիքսեն՝ ով է խախտում, երբ է խախտում, հետո արդեն կսկսեն պատասխանատվության կանչել այն կողմին, որը խախտել է հրադադարի ռեժիմը»,- ասաց ԼՂ նախագահի մամուլի խոսնակը։ Սակայն Դավիթ Բաբայանը մտավախություն ունի, թե այս նախաձեռնությունն էլ ադրբեջանական կողմի պատճառով կտապալվի.- «Նրանք ասում են, որ այսպես ասած՝ իրենց տարածքները օկուպացված են եւ չեն կարող չկրակել։ Այսպիսի աննորմալ պատասխան»։ Զինծառայող ունեցող ընտանիքներում եւս անհամբեր են, թե ինչ կլինի պաշտոնական երկկողմ հանդիպումներից հետո։ Զինվորի մայրը, որ չցանկացավ ներկայանալ, ասում է.- «Լարված սպասում ենք, որ հանդիպեն, բանակցություններ կլինի, հնարավոր է, որ մի հայտարարի գան, էրեխեդ ավելի հանգիստ պայմաններում ծառայի։ Էս հարցը պիտի խաղաղ ճանապարհով լուծվի, ես չգիտեմ՝ երբ կլուծվի։ Սրա վերջը չեմ տեսնում ես»։


text: Լոռու մարզային բաժնում հաշվառված շահառուների զբաղվածության հարցերի քննարկմանը նվիրված հանդիպում | Հայաստանի Հանրապետության արդարադատության նախարարության պրոբացիայի ծառայություն 2019 թվականի հունիսի 27-ին ՀՀ ԱՆ պրոբացիայի ծառայության Լոռու մարզային բաժինը Վանաձորի զբաղվածության տարածքային կենտրոնի հետ համատեղ, համագործակցության շրջանակներում բաժնում հաշվառված թվով 5 շահառուների մասնակցությամբ Սոցիալական ծառայությունների համալիր կենտրոնի դահլիճում կազմակերպել էր հանդիպում։ Հանդիպման նպատակն էր լուծել Պրոբացիայի ծառայության Լոռու մարզային բաժնում հաշվառված չաշխատող շահառուների զբաղվածության խնդիրը: Զբաղվածության տարածքային կենտրոնի պետ Արա Առաքելյանը եւ բաժնի գլխավոր մասնագետ Հերմինե Գեւորգյանը ներկայացրել են զբաղվածության պետական գործակալության դերը, իրականացվող զբաղվածությանն ուղղված պետական ծրագրերը, դրանց մասնակցելու, տեղեկատվության կենտրոնում հաշվառման կարգը, ներկայացվող փաստաթղթերի, ինչպես նաեւ աշխատանք գտնելու այլ տարբերակների վերաբերյալ ամբողջական տեղեկատվություն։ Շահառուներին տրամադրվել են գործատուների կողմից ներկայացված Վանաձորի զբաղվածության կենտրոնում ներկա պահին առկա թափուր աշխատատեղերի ցուցակը: Հանդիպման վերջում ՀՀ ԱՆ պրոբացիայի ծառայության Լոռու մարզային բաժնի պետ Վարդան Չոբանյանը շնորհակալություն է հայտնել հանդիպման մասնակիցներին եւ նշել, որ կառույցների համագործակցությունը կնպաստի պրոբացիայի շահառուների իրազեկվածությանը, նոր մասնագիտական գիտելիքներ ստանալուն եւ աշխատանքի տեղավորվելու հարցերի լուծմանը:


Հայաստան – Սփիւռք 6-րդ Համաժողովի Պաշտօնական Բացում - Հայերէն «Կարէն Դեմիրճեան»-ի անուան մարզահամերգային համալիրին մէջ երէկ` 18 սեպտեմբերին պաշտօնական բացումը կատարուեցաւ Հայաստան-Սփիւռք 6-րդ համաժողովին, որուն բացման խօսքը արտասանեց Հայաստանի սփիւռքի նախարար Հրանուշ Յակոբեան, խօսք առին Հայաստանի եւ Արցախի նախագահներ Սերժ Սարգսեանն ու Բակօ Սահակեանը, ինչպէս նաեւ Ամենայն Հայոց Գարեգին Բ. կաթողիկոսն ու Մեծի Տանն Կիլիկիոյ Արամ Ա. կաթողիկոսը: Ժողովին կը մասնակցին Հայաստանի իշխանութեան ներկայացուցիչներ, հոգեւորականներ եւ աւելի քան 1500 մասնակիցներ` 70 երկիրներէ: Նախարար Յակոբեան` ողջունելով մասնակիցները, տեղեկացուց. «Մեծ պատուիրակութիւններ եկած են Միացեալ Նահանգներէն, Արժանթինէն, Ֆրանսայէն, Իրանէն, Ռուսիայէն, Վրաստանէն, Թուրքիայէն եւ Արցախէն: Համաժողովին կը մասնակցին Հայաստանի մէջ հաւատարմագրուած դեսպաններ, տարբեր երկիրներու նախարարներ, երեսփոխաններ, տեղական իշխանութիւններու ներկայացուցիչներ: Համոզուած եմ` ձեր գործնական դիրքորոշումներով, իրատեսական հարցադրումներով պիտի հարստացնենք Հայաստան-սփիւռք գործակցութիւնը եւ պիտի նպաստենք ատոր զարգացման», յայտնեց ան: Այնուհետեւ իր օրհնութեան խօսքը ուղղեց Ամենայն հայոց Գարեգին Բ. կաթողիկոսը` հաստատելով, որ, զգալի է սփիւռքահայութեան դերակատարութիւնն ու ներդրումը Արցախի եւ Հայաստանի կեանքին մէջ` աւելցնելով սակայն, որ տակաւին հայութիւնը կը գտնուի տարբեր մարտահրաւէրներու դէմ յանդիման: «Հակառակ բազում դժուարութիւններուն, Հայաստանի պետութիւնը համայն հայութեան պատուարն է եւ հայ ժողովուրդի գոյատեւման երաշխաւորը: Այսօր ժամանակն է, որ դառն փորձութիւններու ծանրութիւնը կրած մեր երկիրն ու ժողովուրդը կարենան հաստատ քայլերով ընթանալ վերելքի ուղիով, որ կը պահանջէ ուժերու ու կարողութիւններու ամբողջական կեդրոնացում ու համախմբում: ... Հայրենաբնակ թէ սփիւռքահայ` հայրենիքին եւ ազգին հանդէպ կը կրենք նոյն պատասխանատուութիւնը: Զինուորն ու ծառան ենք հայրենիքին: Ասիկա պիտի ըլլայ մեր նշանաբանը: Հայրենիքը մենք պիտի սիրենք այն պարզ պատճառով, որ մերն է, մեր հայրերուն արեամբ ու քրտինքով նուիրագործուած եւ մեզի աւանդուած է: Հայրենիքով զօրեղ է իւրաքանչիւրը` իբրեւ ազգի զաւակ, իբրեւ կրողն ու շարունակողը հայրենեաց ժառանգութեան, իսկ զօրութիւնը հայրենիքի մեր ժողովուրդն է` ի հայրենիս եւ ի սփիւռս միասնաբար», ըսաւ Գարեգին Բ. կաթողիկոսը: Հայաստանի նախագահ Սերժ Սարգսեան առաջարկեց այս համաժողովը օգտագործել իբրեւ Հայաստան-սփիւռք ռազմավարական երկխօսութեան հարթակ, ուր միասնականութեան եւ բազմակարծութեան ոգիով տեղի ունեցող քննարկումներուն միջոցով ծնունդ պիտի առնեն ապագայի նոր գործողութիւններու ծրագիրներ` Հայաստանի, Արցախի եւ սփիւռքի գաղութներու զարգացման ու հզօրացման համար: Ըստ անոր, այսօր Հայաստան աւելի ուժեղ է սփիւռքի աւանդական կառոյցներու` միջազգային մակարդակի վրայ տարած աշխատանքներով: Ան շեշտեց երիտասարդութեան կարեւորութիւնը եւ անոր կառուցողական ջանքերը ներգրաւելու հրամայականը` յատուկ կերպով գնահատելով սփիւռքի նուիրեալներու ջանքերով Հայաստանի մէջ մասնագիտական փորձաշրջաններ, երիտասարդական հաւաքներու կարելիութիւններ ընձեռող կազմակերպութիւնները: «Մենք պէտք է հարստացնենք մեր կեանքը` թէ՛ Հայաստանի ու Արցախի մէջ, թէ՛ սփիւռքի տարբեր համայնքներուն մէջ` երիտասարդներուն համար, իրե՛նց իսկ ուժերով»: Հայաստանի նախագահը հաստատեց, որ մեր պապերէն մեզի ժառանգ մնացած միասնականութեան պատգամը երբեք չի նշանակեր միակարծութիւն կամ մեծամասնութեան կարծիքը անհատի միտքին նկատմամբ գերադասելու անհրաժեշտութիւն: «Թէ՛ Հայաստանի, եւ թէ՛ սփիւռքի մէջ մենք կ’ողջունենք եւ կը գնահատենք բազմակարծութիւնը, ինչ որ կարեւոր պայման է նորը ստեղծելու համար», շեշտեց ան` աւելցնելով, որ Հայաստան-Արցախ-սփիւռք եռամիասնութեան կոչը պէտք չէ դիտուի իբրեւ ինքնուրոյնութեան հականիշ: «Ընդհակառակն` համագործակցաբար, ուս-ուսի տուած եւ միայն տարբեր մօտեցումներու համադրմամբ մենք կրնանք հասնիլ արդիւնաւէտ լուծումներու: Մեր ուժը մեր բազմակարծութեան մէջ է», ըսաւ հանրապետութեան նախագահը: Ս. Սարգսեան դիտել տուաւ, որ սփիւռքի բոլոր շերտերուն հետ փոխադարձ ներգրաւուածութիւնը քաջալերելը, սփիւռքի մէջ հայապահպանութեան աջակցիլը, արտակարգ իրավիճակներու մէջ եղող հայրենակիցներուն կարելի եղածին չափ օգնութիւն տրամադրելը եղած են պետութեան քաղաքականութեան առանցքը: Նախագահը նաեւ հաստատեց, որ անկախութեան 26 տարիներուն սփիւռքի գործարարները բազում նուիրատուութիւններով եւ բարեսիրական նախաձեռնութիւններով նեցուկ կանգնած են Հայաստանին եւ Արցախին: Ան անդրադարձաւ Հայաստանի ժողովրդագրական ներկայ պատկերին եւ արտագաղթի մտահոգիչ երեւոյթին, որոնք հետեւանք են քառորդ դարու առարկայական եւ ենթակայական բազմաթիւ գործօններու: «Յառաջիկայ բոլոր տարիներուն մեր քայլերը պիտի ուղղուին Հայաստանի մէջ բնակչութեան բնական աճը աւելցնելու: Մենք կը յայտարարենք, որ մեր նպատակն է, որ Հայաստանը 2040 թուականին ունենայ առնուազն 4 միլիոն բնակիչ: Ակնյայտ է, որ մենք դժուար թէ այդ նպատակին կարենանք հասնիլ միայն ծնելիութեան մակարդակը աւելցնելով, մարդոց կեանքը երկարելու պայմաններ ստեղծելով եւ ժողովրդագրական պատկերը բարելաւող միւս քայլերով` թէեւ այդ ուղղութիւններով հաստատակամօրէն պիտի քալենք: Ուստի, մեր նպատակադրումը կ՛ենթադրէ գալիք 25 տարիներուն ընթացքին դէպի Հայաստան ներգաղթի լուրջ ցուցանիշներու ձեռքբերում»: Հայաստանի նախագահը իր խօսքին մէջ լուսարձակի տակ առաւ նաեւ արցախեան քառօրեայ պատերազմին հայութեան միասնականութիւնը, Թուրքիոյ ուրացումի քաղաքականութիւնը` նշելով, որ հայութեան դատերու լուծման համար պէտք է լարել ուժերը եւ սերտել օրուան կարելիութիւնները: Արցախի Հանրապետութեան նախագահ Բակօ Սահակեան իր ողջոյնի խօսքին մէջ կարեւոր ու պահանջուած նկատեց բարձր մակարդակով կազմակերպուած այս համաժողովը ե՛ւ մայր Հայաստանի, ե՛ւ սփիւռքի, ե՛ւ Արցախի համար, ընդգծելով, որ խնդիրները, որոնք ընդգրկուած են համաժողովի օրակարգին մէջ, ունին ռազմավարական նշանակութիւն մեր պետականութեան շարունակական զարգացման հեռանկարներու նախանշման տեսանկիւնէն: «Կարեւոր է նաեւ, որ համաժողովի աշխատանքներուն կը մասնակցին յայտնի պետական, քաղաքական ու հասարակական գործիչներ, գիտնականներ, վերլուծաբաններ, բարերարներ, տարբեր ոլորտներու ներկայացուցիչներ` աշխարհի բազմաթիւ երկիրներէ: Նման ներկայացուցչական բազմատարր կազմը նաեւ կը հանդիսանայ տարբեր ժողովուրդներու եւ պետութիւններու հետ երկխօսութեան հաստատման ու ամրապնդման, բարեկամական կապերու զարգացման յարմար հարթակ», նշեց նախագահ Սահակեան: Արցախի Հանրապետութեան նախագահը համաժողովի մասնակիցներուն մաղթեց յաջող եւ արդիւնաւէտ աշխատանք` համոզում յայտնելով, որ համաժողովը արժանի ներդրում կ՛ունենայ համազգային խնդիրներու լուծման մէջ: Արամ Ա. կաթողիկոս իր ողջոյնի խօսքին մէջ յոյս յայտնեց, որ ներկայ համաժողովը դառնայ Հայաստան-սփիւռք իրապաշտ երկխօսութեան եւ համահայկական խնդիրներու ու մարտահրաւէրներու լուրջ քննարկման եզակի առիթ: «Աւելի քան 25 տարիներու մեր փորձառութեան լոյսին տակ, փոխադարձ վստահութիւնն ու պատասխանատուութիւնը, աւելի ճիշդ է ըսել հաւաքակա՛ն պատասխանատուութիւնը, գեղեցիկ լոզունգէ անդին` կեանքի պէտք է վերածուի` Հայաստանի, Արցախի եւ սփիւռքի միջեւ դերերու յստակեցումով, առաջնահերթութիւններու ճշդումով ու գործակցութեան նոր որակ տալով: Ա՛յս է մեր ազգը իր հայրենիքով ու սփիւռքով դէպի պայծառ ապագայ առաջնորդող միակ ապահով ճամբան: Ա՛յս գիտակցութեամբ հարկ է համազգային մտածողութեան մշակոյթ ստեղծել, հաւաքաբար ծրագրել ու գործել: Ա՛յս տեսլականով հարկ է բացուիլ նոր հորիզոններու ու քաջօրէն դիմագրաւել մեզ շրջապատող մարտահրաւէրներն ու տագնապները»: Արամ Ա. վեհափառը կոչ ուղղեց ըլլալու իրապաշտ. «Հայաստանը կը պարպուի, իսկ սփիւռքը կը մաշի: Այս վտանգալից իրականութեան դիմաց պատահական նախաձեռնութիւններ չեն կրնար մեր տագնապները լուծել եւ վէրքերը դարմանել: Ժամանակի նշանները պէտք է ճիշդ կարդալ, ախտաճանաչումը պէտք է ճիշդ կատարել եւ համապատասխան կողմնորոշումներ ճշդել ու ազդու միջոցներու դիմել: Անհրաժեշտ է Հայաստան-սփիւռք գործակցութիւնը դուրս բերել պատահական տնտեսական ներդրումներու ու զբօսաշրջային այցելութիւններու շրջագիծէն եւ զայն դարձնել մեր ազգային քաղաքականութեան կարեւոր հիմքերէն մէկը: Ամբողջական Հայաստանի տեսլականը ունենալով մեր ազգային գաղափարախօսութեան հենքը ու նպատակը` ՀԶՕՐ ՀԱՅԱՍՏԱՆ, ԱՄՈՒՐ ԱՐՑԱԽ ու ԿԱԶՄԱԿԵՐՊ ՍՓԻՒՌՔ պէտք է դառնան մեր ազգային քաղաքականութեան ռազմավարական ու մարտավարական ուղեցոյցը», ըսաւ Արամ Ա. կաթողիկոսը: Ան նաեւ կոչ ուղղեց Հայաստանը լոկ զբօսավայր, ներդրումի շուկայ եւ անցագիր դիտելէ հեռու մնալու, որովհետեւ անիկա «աշխարհի վրայ ինքզինք հայ դաւանող հայուն տո՛ւնն է` անցեալի, ներկայի ու ապագայի տունը: Մեր հաւաքական տան նկատմամբ ընելիք ու ըսելիք ունինք եւ պէտք է ունենանք: Պիտի հզօրացնենք ու ծաղկեցնենք Հայաստանը մեր ամբողջ կարողականութեամբ: Սա իւրաքանչիւր հայուն սրբազան ուխտը պէտք է դառնայ», հաստատեց Արամ Ա. վեհափառ հայրապետը: Համաժողովի ծիրին մէջ տեղի պիտի ունենան թեմատիկ նիստեր` Հայաստանի զարգացման հիմնախնդիրներ, Հայաստանի Հանրապետութեան պաշտպանական քաղաքականութեան առանձնայատկութիւնները ժամանակակից մարտահրաւէրներու պայմաններուն մէջ, արտաքին քաղաքականութեան օրակարգ, հայապահպանութեան հիմնախնդիրներ: Համաժողովի ծիրին մէջ տեղի ունեցաւ նաեւ Համահայկական խորհուրդի ստեղծման եւ Հայաստան-սփիւռք գործակցութեան հետագայ զարգացման հարցերով աշխատանքային խումբի խորհրդակցութիւն, որուն իրենց մասնակցութիւնը բերին երկու նախագահներն ու կաթողիկոսները: Նշենք, որ 16 սեպտեմբերին Հայաստանի Սահմանադրական դատարանին մէջ` գլխաւորութեամբ Սահմանադրական դատարանի նախագահ Գագիկ Յարութիւնեանի, տեղի ունեցաւ Համահայկական խորհուրդի ձեւաւորման նուիրուած աշխատանքային խորհրդակցութիւն: Սահմանադրական դատարանի նախագահ Գագիկ Յարութիւնեան ներկայացուց Համահայկական խորհուրդին վերաբերեալ տարբեր կազմակերպութիւններէ, կառոյցներէ ու անհատներէ ստացուած առաջարկներն ու դիրքորոշումը: Այնուհետեւ ծաւալեցաւ քննարկում, որուն մասնակիցները կարեւոր նկատեցին կազմութիւնը յանձնախումբի մը, որ կը քննարկէ եւ կը յստակեցնէ հետագային ստեղծուելիք կառոյցի նախագիծը:


ԱՄՆ դոլարի բորսայական փոխարժեքը հուլիսի 21–ին նվազել է 0,27%–ով եւ 480,2 դրամ կազմել | ArmBanks.am ԱՄՆ դոլարի բորսայական փոխարժեքը հուլիսի 21–ին նվազել է 0,27%–ով եւ 480,2 դրամ կազմել ԵՐԵՎԱՆ, հուլիսի 21. /ԱՌԿԱ/. NASDAQ OMX Արմենիա ֆոնդային բորսայում հուլիսի 21–ին իրականացված գործարքների արդյունքում, նախորդ ցուցանիշի համեմատ, ԱՄՆ դոլարի միջին կշռված փոխարժեքը նվազել է 0,27 տոկոսով եւ մեկ դոլարի դիմաց կազմել 480,2 դրամ։ Ֆոնդային բորսայի տվյալների համաձայն` այսօր ԱՄՆ դոլարով կատարվել է 3,1 մլն դոլարի (ավելի քան 1,5 մլրդ դրամ) 17 գործարք։ Ֆոնդային բորսայում հուլիսի 21–ին եվրոյով գործարքներ չեն կատարվել։ Հուլիսի 21–ին 1 դոլարի միջին շուկայական փոխարժեքը կազմել է 480,57 դրամ, 1 եվրոյինը` 521,75 դրամ։ -0- « Հայաստանը կարող է մասնակցել իրանական տրանզակցիաների միջազգային սպասարկմանը. Ջրբաշյան ԱՄՆ դոլարի միջին շուկայական փոխարժեքը հայկական դրամի նկատմամբ նվազել է 0,24 կետով եւ 1 դոլարի դիմաց կազմել 480,57 դրամ »


Լրատվություն Մամլո հաղորդագրություններ Նախագահը մասնակցել է կառավարության նիստին 29.06.2017 - 1500x1132px - 1 Մբ - 1500x1652px - 2 Մբ - 1500x1055px - 2 Մբ - 1500x1085px - 1 Մբ 4ae2 - 1076x932px - 989 Կբ - 1500x998px - 2 Մբ - 1500x998px - 1 Մբ - 1500x973px - 1 Մբ - 1500x998px - 1 Մբ - 1500x998px - 2 Մբ - 1500x998px - 2 Մբ - 1500x998px - 1 Մբ - 1500x998px - 2 Մբ - 1500x1043px - 1 Մբ - 1500x998px - 2 Մբ - 1500x998px - 1 Մբ - 1500x1006px - 1 Մբ - 1500x999px - 1 Մբ - 1500x998px - 1 Մբ - 1500x1041px - 1 Մբ Նախագահ Սերժ Սարգսյանն այսօր մասնակցել է կառավարության նիստին: Նկատի առնելով, որ նորանշանակ կառավարության անդամների հետ հանդիպումը տեղի է ունենում Ազգային ժողովի կողմից կառավարության 2017-2022 թվականների ծրագիրը հավանության արժանանալուց հետո, Հանրապետության Նախագահը առաջին հերթին շնորհավորել է կառավարության անդամներին իրենց պաշտոններում նշանակվելու առթիվ, ապա անդրադարձել այն խնդիրներին, որոնք կառավարության ծրագրի հաստատումից հետո այս շրջափուլում դրվում են գործադիր իշխանության առջեւ՝ նախանշված ծրագրերը հետեւողականորեն իրականացնելու համար: «Հարգելի՛ գործընկերներ, Առաջին հերթին, իհարկե, շնորհավորում եմ բոլորիդ ձեր պաշտոններում նշանակվելու, իսկ ավելի ճիշտ կլինի ասել՝ հիմնականում վերանշանակվելու առթիվ: Այսպիսով, ապահովվել են գործադիրի աշխատանքի շարունակականությունը, եւ կան բոլոր հնարավորությունները նախկինում սկսված ծրագրերը հաջողությամբ ավարտին հասցնելու համար: Երեւանի քաղաքապետի պաշտոնամուտի առթիվ իմ խոսքում ընդգծել էի, որ մայրաքաղաքի ավագանու ընտրություններով մենք ավարտեցինք 2017 թվականի ընտրական շրջանը: Կառավարության ծրագրի հաստատմամբ կարող ենք ազդարարել գործադիր իշխանության նոր շրջափուլի մեկնարկը: Մեր խնդիրն է այդ շրջափուլն անցկացնել արդյունավետ եւ հնարավորինս անցնցում: Անցած ընտրություններում Հանրապետականը ստացավ անհրաժեշտ վստահության քվեն իր աշխատանքը շարունակելու համար: Մեր ստացած մանդատը բավարար էր միայն Հանրապետականի ուժերով կառավարություն ձեւավորելու համար: Սակայն մենք որոշեցինք շարունակել նախկինում ստեղծված ձեւաչափով համագործակցությունը: Հայ Հեղափոխական Դաշնակցության մեր գործընկերների հետ միասին մենք ձեւավորել ենք մի կառավարություն, որը, վստահ եմ, ունակ է լուծելու իր առջեւ դրված բոլոր խնդիրները: Այժմ մենք շարունակելու ենք միասնական եւ կուռ թիմով հետեւողականորեն իրականացնել արդեն նախանշված ծրագրերը: Թիմը միասնական է գործելու ինչպես գործադիրում եւ օրենսդիրում, այնպես էլ՝ տեղական ինքնակառավարման մարմիններում: Կառավարության ներկայիս կազմը՝ վարչապետ Կարեն Կարապետյանի գլխավորությամբ, վայելում է իմ եւ մեր ամբողջ քաղաքական թիմի լիակատար վստահությունը: Միեւնույն ժամանակ ընդգծեմ, որ ես՝ որպես Հանրապետության Նախագահ եւ Հայաստանի Հանրապետական կուսակցության ղեկավար, ինչպես նաեւ դուք` բոլորդ, վստահ եմ, չունենք որեւէ նախապաշարում. մենք պատրաստ ենք աշխատելու բոլոր կառուցողական ուժերի հետ գործադիր եւ օրենսդիր իշխանությունների շրջանակներում, տեղական ինքնակառավարման մարմիններում եւ անգամ նշված կառույցներից դուրս: Նման համագործակցության համար մեր կողմից միակ նախապայմանն է քաղաքավարության եւ բարեկրթության նորմերի պահպանումը: Ընդ որում ընդգծեմ, որ քննադատությունը նշածս նորմերի խախտում չենք համարում, հատկապես, եթե այն կառուցողական է եւ նպատակ ունի բարելավելու իրավիճակը: Հարգելի՛ գործընկերներ, Գալիք տարիների մեր անելիքների մասին արդեն բավականաչափ խոսել ենք, ուստի եւ կրկին մանրամասնելու կարիքը չկա: Մայիսի 18-ին Հայաստանի խորհրդարանին եւ մեր ժողովրդին հղած ուղերձում ես մանրամասն ներկայացրել եմ երկրի զարգացման իմ տեսլականը՝ կարճաժամկետ, միջնաժամկետ եւ երկարաժամկետ խնդիրները: Մենք միասին սահմանել ենք մի շարք կարեւոր թիրախներ, որոնք արտացոլվել են կառավարության արդեն հաստատված ծրագրում: Պետք է լինենք պահանջկոտ եւ չբավարարվենք ձեռք բերածով: Հակառակ պարագայում հեռուն չենք գնա: Բացի դրանից, մենք այժմ Սահմանադրության վերափոխման անցումային շրջանում ենք, իսկ դա նշանակում է, որ մինչեւ մյուս տարվա ապրիլի կեսը պետք է կատարենք բազմաթիվ օրենսդրական փոփոխություններ: Այդ աշխատանքը հաջողությամբ առաջ տանելու համար անհրաժեշտ է գործել նպատակասլաց եւ սերտորեն համադրել կառավարության ու Ազգային ժողովի քայլերը: Այժմ անհրաժեշտ եմ համարում հակիրճ անդրադառնալ այն հարցին, թե ինչպես պետք է իրականացնենք կառավարության ծրագիրը: Թափանցիկությունը լինելու է գործունեության կարեւորագույն չափանիշներից մեկը: Այն պետք է լինի ոչ միայն աշխատաոճ, այլեւ Հայաստանի Սահմանադրության՝ վերափոխված պահանջներին համապատասխանելու եւ նոր քաղաքական մշակույթ ձեւավորելու մեր ընդհանուր ջանքը: Ձեզնից յուրաքանչյուրն անձամբ պետք է չափանիշներ սահմանի եւ օրինակ ծառայի ուրիշների համար: Ձեզնից է կախված ոչ միայն ձեզ վստահված ոլորտի, այլեւ մեր ընդհանուր առաջընթացը: Դուք եք սահմանելու այդ առաջընթացի դինամիզմն ու տեմպը: Այս առումով անցած տարիների փորձից կարող ենք կատարել մի շարք եզրակացություններ: Առաջինը, հաջողություն ենք արձանագրել այն բարեփոխումների պարագայում, որոնք հետեւողականորեն եւ մանրակրկիտ բացատրել ենք հասարակությանը: Որքան էլ ցավոտ են եղել այդ ծրագրերը, հասարակությունը նման աշխատանքի շնորհիվ հստակ գիտակցել է դրա կարեւորությունը եւ ընդունել է դրանք՝ միգուցե սկզբում դժկամությամբ, բայց այնուհանդերձ ընդունել է: Կառավարության անդամները երբեք չպետք է զլանան իրենց անելիքը հանրությանը ներկայացնել ու բացատրել: Այդպիսի մի կարեւոր աշխատանք այս պահին ունենք իրականացնելու համայնքների խոշորացման ծրագիրն իրագործելու ուղղությամբ: Մենք պետք է հետեւողականորեն բացատրենք այս բարեփոխման անհրաժեշտությունը, մեր եղած սուղ միջոցները ճիշտ բաշխելու եւ արդյունավետ կառավարելու կարիքը: Երկրորդը, թափանցիկությունն ինքնանպատակ չէ եւ, անշուշտ, ինքնադրսեւորման միջոց չէ: Թափանցիկության հիմնական նպատակն է կոռուպցիայի եւ հովանավորչության վերացումը: Պետական ծախսերի, գնումների համակարգը պետք է լինի ամբողջովին վերահսկելի ինչպես խորհրդարանի, այնպես էլ մեր ողջ հասարակության համար: Այժմ մենք ներդնում ենք կոռուպցիայի դեմ պայքարի նոր եւ բավականին ազդեցիկ միջոցներ եւ այդ միջոցները պետք է համադրվեն մեր նպատակասլաց աշխատանքի հետ: Երրորդը, մենք շարունակելու ենք հետեւողականորեն աշխատել մեզ համար արտաքին քաղաքական միջավայրը բարելավելու ուղղությամբ, սակայն պատրանքներ չպետք է ունենանք: Մենք պետք է աշխատենք՝ ելնելով այն կանխադրույթից, որ մեր անբարյացկամ հարեւանների հետ հարաբերություններում որեւէ դրական փոփոխություն այժմ տեղի չի ունենում: Հարգելի՛ գործընկերներ, Վերջին տարիներին հաճախ է հնչում չինացիներին վերագրվող ասացվածքը, շատերը սկսել են դա հնչեցնել, ըստ որի՝ անեծք է որեւէ մեկին մաղթել ապրել փոփոխությունների ժամանակ: Կարծում եմ, որ նման ժամանակներում ապրելն իսկապես դժվար է, սակայն նաեւ՝ հետաքրքիր: Ակնկալում եմ, որ դուք շահախնդրությամբ եւ պատվախնդրությամբ կլուծեք այս կարեւոր պահին մեր ծրագրերի իրականացմանը եւ մեր բոլորի առջեւ ծառացած խնդիրները: Մենք պետք է իրապես լծվենք այս աշխատանքներին: Հավատում եմ, որ կառավարությունը՝ վարչապետ Կարեն Կարապետյանի գլխավորությամբ, կարող է դա ամբողջովին անել: Անհրաժեշտ են կարծրատիպերից դուրս ստեղծագործական մոտեցումներ, եւ մեր ժողովուրդը հենց ձեզ է վստահել դրանք գտնելու եւ իրագործելու պատվաբեր առաքելությունը: Ուրեմն՝ շարունակենք եռանդով աշխատել: Շնորհակալ եմ եւ բոլորիդ հաջողություն եմ մաղթում»,-կառավարության նիստի օրակարգի քննարկմանն անցնելուց առաջ ասել է Նախագահ Սերժ Սարգսյանը: Վարչապետ Կարեն Կարապետյանը շնորհակալություն է հայտնել Հանրապետության Նախագահին եւ հավաստիացրել, որ այն ծրագիրը, որ ձեւավորել է թիմը, գործադիրը իրագործելու է: Վարչապետն ընդգծել է, որ կառավարությունը շատ լավ հասկանում է՝ ինչ սպասումներ ունի հասարակությունը գործադիրից եւ հասկանում է նաեւ, որ այդ ճանապարհը հեշտ չի լինելու: Սակայն, վարչապետ Կարապետյանի հավաստմամբ, կառավարությունը շատ վճռական է տրամադրված եւ բոլոր նախատեսված ծրագրերը իրագործելու է: a7b


text: Միկրոսպոր |Ուշադրություն, այս հոդվածն աղբյուրների կարիք ունի։ Դուք կարող եք օգնել նախագծին՝ գտնելով բերված տեղեկությունների հաստատումը վստահելի աղբյուրներում եւ ավելացնելով այդ աղբյուրներին հղումները հոդվածին։ Անհիմն հղումները ենթակա են հեռացման։ ||Այս հոդվածը կարող է վիքիֆիկացման կարիք ունենալ Վիքիպեդիայի որակի չափանիշներին համապատասխանելու համար։ Դուք կարող եք օգնել հոդվածի բարելավմանը՝ ավելացնելով համապատասխան ներքին հղումներ եւ շտկելով բաժինների դասավորությունը, ինչպես նաեւ վիքիչափանիշներին համապատասխան այլ գործողություններ կատարելով։ Միկրոսպորը կամ հասունացած ծաղկափոշու բջիջը միակորիզ է եւ ունի կրկնակի թաղանթ։ Արտաքին թաղանթը կոչվում է էքզին։ Նա հաստացած, երբեմն շերտավոր թաղանթ Է զանազան ելուստներով բշտիկների, թմբիկների եւ դրանց նման տեղական հաստացումների ձեւով կամ, ընդառակն, ունի փոսիկներ։ Այս գոյացությունների նշանակությունը հանդես է գալիս ծաղկափոշու փոխադրվելու ժամանակ։ Այս ռելյեֆային գույացությունների շնորհիվ նա ավելի հեշտ Է պահվում վարսանդների սպիների վրա։ Հազվագույտ չեն, սակայն, հարթ թաղանթները։ Էքզինը, որը սկզբում կազմված է պեկտիններից, ներծծվում է կուտինին մոտ կանգնած մի ինչ որ նյութով, որից տարբերվում է նրանով, որ ջրի համար թափանցելի է մնում։ Հենց կուտինի թափանցելիության հետեւանքով է, որ որոշ բույսերի (հացազգիների) ծաղկափոշին խոնավ միջավայրում պայթում է։ Բացի դրանից, նրա մեջ ներծծվում է յուղ՝ կարոտինոիդների հետ միասին, որ մեծ նշանակություն ունի ծաղկափոշու ծլման համար։ Նորմալ ծաղկափոշու էքզինը հաճախ հոծ չի լինում, այլ ունենում է մեկից մինչեւ մի քանի անցք՝ ծակոտիներ կամ ճեղքեր։ Թաղանթի հիմնական նյութը հանդիսանում է պոլլենին ածխաջուրը, որի բանաձեւն C90H144O24։ Ածխածնի մեծ պարունակությունը սպորների, մանավանդ պտերանմանների սպորների թաղանթներում՝ բացատրում է, թե ինչու սպորների կուտակումից կազմված քարածուխը բարձր որակ ունի։ Բացի պոլլենից, թաղանթում կա շատ ցելյուլոզ։ Միկրոսպորի ծլման հետեւանքով ստացվում է արական գամետոֆիտ, որը կազմված է դեռեւս միկրոսպորի թաղանթի մեջ պարփակված մեկ վեգետատիվ եւ մեկ գեներատիվ բջիջներից։ Շատ բույսերի գեներատիվ, բջիջը դեռեւս միկրոսպորի թաղանթում բաժանվում առաջացնում եւ երկու սերմնաբջիջ կամ սպերմներ է։ Նրանց ձեւը բազմազան Է՝ ձգված, սպիրալաձեւ, գնդաձեւ եւ այլն։ Սպիրալաձեւ սերմնաբջիջը շատ հիշեցնում է սպերմատոզոիդը։ Ֆունկցիորեն սերմնաբջիջը նույն սպերմատոզոիդն է, բայց մտրակեր չունի, այնուամենայնիվ սովորաբար շարժունություն ունի, ինչպես եւ ընդհանրապես բջջակորիզները, բայց սերմնաբջիջների կորիզներն ավելի շարժուն են։ Ծածկասերմների ծաղկափոշին կարող է լինել երկկորիզ կամ եռակորիզ։ Գեներատիվ բջջի կորիզը դեռեւս ծաղկափոշու մեջ բաժանվում է եւ երկու սերմնաբջիջ է տալիս։ Շատ բույսերի գեներատիվ կորիզը բաժանվում է ծաղկափոշու խողովակում։ Եռակորիզ ծաղկափոշին հատուկ է հացազգիների, բարդածաղիկների, մեխակազգիների, թելուկազգիների եւ այլ ընտանիքներին։ Երկկորիզ ծաղկափոշին հատուկ է ոլորձազգիներին, խլածաղկազգիներին, ճրագախոտազգիներին եւ այլ ընտանիքներին։ Ծածկասերմների մեծ մասի սերմնորդները բջիջներ են, այսինքն ունեն իրենց ցիտոպլազման։ Բջիջները կենդանի վիճակում ներկելու նոր մեթոդները ցույց են տալիս, որպես կանոն, ցիտոպլազմայի առկայությունը սերմնորդների մեջ (Ֆինն, Կոստրյուկովա)։ Յուրաքանչյուր փոշեպարկի երկու մասերում մակերեսի տակ ոչ խոր հետզհետե սկսում է փոշանոթի բների (սպորանգիումների) հիմնադրումը։ Այս բները կազմում են ավելի խոշոր բջիջներից՝ խոշոր կորիզակներով։ Այդ բջիջներն իրենցից ներկայացնում են արքեոսպորիումը։ Նրա յուրաքանչյուր բջիջ բաժանվում է տանգենտալ միջապատով առաջացնելով, արտաքին պարիետալ եւ ներքին սպորոգեն բջիջներ։ Պարիետալ բջիջները հաջորդական տանգենտալ բաժանումների միջոցով սկիզբ են տալիս՝ - ա. Բջիջների ենթաէպիդերմալ ֆիբրոզային - բ. Նրան հաջորդող անհայտ նշանակություն ունեցող ետզարգացող բջիջների շերտին, - գ. Պատող շերտին կամ տապետիումին։ Տապետիումն ամենաներքին շերտն է, որը կազմված է սպորոգեն բջիջների բների վրա հագցված մի շարք խոշոր, աղյուսաձեւ բջիջներց։ Տապետիումի բջիջներն սկզբում միակորիզ են, հետո դառնում են բազմակորիզ, ըստ որում կորիզները կարող են միանալ՝ կազմելով պատող պոլիպլոիդ հյուսվածք։ Բջիջները սովորաբար խիստ վակուոլանում են։ Տապետիումի բջիջները շատ ճարպայուղ են պարունակում, որի կաթիլները գունավորված են նրա մեջ լուծված արտապլաստիդային կարոտինոիդներով։ Այս նյութերը էական դեր են կատարում սպորների եւ գամետների առաջացման մեջ։ Շատ բույսերի տապետիումի բջիջների պատերը լորձանում են, պրոտոպլաստները միաձուլվում են առաջացնելով այսպես կոչված՝ պերիպլազմոդիում՝ բազմակորիզ սիմպլաստ, որը ծաղկափոշու ձեւավորման ժամանակ մասամբ թափանցում է սպորոգեն հյուսվածքի մեջ։ Տապետիումի այսպիսի տիպը կոչվում է ամեոբոիդ։ Այլ բույսերի մեջ սիմպլաստ չի կազմվում՝ բջջաթաղանթները նորմալ վիճակում են պահպանվելու հետեւանքով, եւ այն ժամանակ այսպիսի տապետիումը կոչվում է սեկրետոր (արտաթորական)։ Սպորոգեն հյուսվածքի բջիջները բաժանվելով բազմանում են։ Նրանք դառնում են ծաղկափոշու մայրական բջիջներ։ Այդ բջիջներից յուրաքանչյուրն առաջացնում է միկրոսպորների (ծաղկափոշու բջիջների)՝ տետրադ։ Եթե յուրաքանչյուր բաժանման ժամանակ տեղի է ունենում ցիտոկինեզ, այսինքն՝ նախ առաջանում է դիադ եւ հետո տետրադ, ապա մեյոզի այսպիսի տիպը կոչվում է հաջորդական։ Եթե ցիտոկինեզը կատարվում է միայն տետրադ առաջանալուց հետո, այսինքն՝ միջնապատերը հանդես են գալիս միանգամից, միայն երկրորդ բաժանումից հետո, ապա մեյոզի այսպիսի տիպը կոչվում է միաժամանակյա։ Պերիպլազմոդիումը բաշխվում է տետրադի բջիջների միջեւ, նպաստելով նրանց սնմանը։ Նորմալ միկրոսպորոգենեզի ժամանակ բնի սահմաններում տետրադեների առաջացումը տեղի է ունենում նույնաժամանակի (սինխրոն)։ Տապետումի քայքայման հետեւանքով բնի խորշը մեծանում է, միկոսպորները փխրունանում, կլորանում են, բայց որոշ ժամանակ մնում են քառյակներով։ Երկշաքիլների տետրադը տետրաեդրի ձեւ ունի, այնպես որ միկրոսկոպով դիտելիս, տետրադի դիրքը որոշելու ժամանակ, երեք միկրոսպոր երեւում են եռանկյան ձեւով, իսկ չորրորդ միկրոսպորը այլ հարթության վրա է գտնվում։ Ըստ որում երկշաքիլներին սովորաբար հատուկ Է ցիտոկինեզի միաժամանակյա տիպը։ Միաշաքիլ բույսերի բոլոր չորս միկրոսպորները մի հարթության վրա են գտնվում, իսկ ցիտոկինեզի տիպը նրանց մոտ առավելապես հաջորդական է։ Հետագայում տետրադները քայքայվում են, եւ բնում գտնվում է ծաղկափոշու անկանոն զանգված, որը կազմված է ինքնուրույն բջիջներից միկրոսպորներից։ Երբեմն տետրադները չեն քայքայվում, այլ մնում են իրար հետ միացած եւ իրար կպչում են որպես ծաղկակափոշու ընդհանուր մի գունդ պոլինիում (օրինակ խոլորձների մեջ), կամ մնում են ամբողջ տետրադներով ինչպես կեռոնի մեջ է։ Այստեղ նկարագրված է միկրոսպորոգենեզի առավել տարածված տիպը։ Իհարկե, կան զանազան շեղումներ։ Այսպես, օրինակ, բոշխազգիների ընտանիքում ծաղկափոշու մայրական բջիջը տետրադ չի առաջացնում, այլ հենց փոխարկվում է միկրոսպորի։ Նրա մեջ կորիզը կրկնակի բաժանվում է առանց ցիտոկինեզի, այդ չորս կորիզներից մնում է մեկը, մնացած երեքը ետ զարգանում, այնպես որ միկրոսպորը մնում է միաբջիջ։ Այս երեւույթը, իհարկե, ըստ ծագման երկրորդային է։


text: Դավիդ Յուրչենկո Archives - Interfootball Սա Հայաստանն է! Արժանի ոչ-ոքի Խորվաթիայի դեմ խաղում🎥 Վելիկի Գորիցայի «Քաղաքային» մարզադաշտում Հայաստանի հավաքականն ընկերական հանդիպում անցկացրեց Խորվաթիայի իրենց գործընկերների դեմ։ Հանդիպման հենց մեկնարկում` 4-րդ րոպեին, մերոնք կարող էին բացել խաղի հաշիվը, սակայն Էդգար Բաբայանի հեռահար հարվածից հետո գնդակը մի փոքր շեղ ընթացավ։ Այդ դրվագից հետո Խորվաթիայի հավաքականը տիրեց նախաձեռնությանը եւ մեծ առավելություն ուներ, ինչի արդյունքում 24-րդ րոպեին Լուկա Մոդրիչի իրացրած անկյունային հարվածից [...] Պաշտոնական. Դավիդ Յուրչենկոն նոր ակումբ ունի Ղազախստանը ներկայացնող Կարգանդայի «Շախտյորը» պայամանագիր է կնքել հայկական արմատներով ռուս դարպասապահ Դավիդ Յուրչենկոյի հետ։ Այս մասին տեղեկանում ենք ղազախական ակումբի պաշտոնական կայքից։ 33-ամյա դարպասապահի պայմանագիրը նախատեսված է մինչեւ 2020 թվականի դեկտեմբերի 31-ը։ Յուրչենկոյի վերջին ակումբը եղել է ռուսական «Ենիսեյը», որտեղից հեռացել էր նախորդ մրցաշրջանի ավարտից հետո։ Հիշեցնենք, որ Ղազախստանում ԵԱՏՄ անդամ երկրների քաղաքացիներն այլեւս լեգիոներ [...]


Լրատվություն Մամլո հաղորդագրություններ Ավարտվել է մրցույթի անցկացման համար փաստաթղթերի ընդունման ժամկետը 05.12.2016 Ավարտվել է Հեռուստատեսության եւ ռադիոյի ազգային հանձնաժողովի անդամի թափուր պաշտոն զբաղեցնելու համար անցկացվող մրցույթի փաստաթղթերի ընդունման ժամկետը: Մրցութային հանձնաժողովը տեղեկացնում է, որ Հեռուստատեսության եւ ռադիոյի ազգային հանձնաժողովի անդամի թափուր պաշտոնի համար անցկացվող մրցույթին մասնակցելու նպատակով ս.թ. նոյեմբերի 23-ից դեկտեմբերի 5-ը դիմել են հետեւյալ անձինք` Ռոլանդ Դանիելի Շառոյանը՝ ծնված 1952թ., Արուսյակ Ժուլվերի Արտենյանը՝ ծնված 1976թ., Արայիկ Աքիլլեսի Մանուկյանը՝ ծնված 1964թ.: Հեռուստատեսության եւ ռադիոյի ազգային հանձնաժողովի անդամի թափուր պաշտոն զբաղեցնելու համար մրցույթի անցկացման կարգի 16-րդ կետի համաձայն, մրցութային հանձնաժողովը, ուսումնասիրելով մրցույթի մասնակիցների վերաբերյալ ներկայացված փաստաթղթերը, կորոշի մրցույթի հաղթողին: a7b


Լրատվություն Շնորհավորական Նախագահը շնորհավորական հեռագիր է հղել բանաստեղծուհի Մետաքսեին՝ ծննդյան 85-ամյակի առթիվ 23.12.2013 Նախագահ Սերժ Սարգսյանն այսօր շնորհավորական հեռագիր է հղել բանաստեղծուհի, Մովսես Խորենացու մեդալակիր Մետաքսեին՝ ծննդյան 85-ամյակի առթիվ: «Հարգելի տիկին Մետաքսե, Ջերմորեն շնորհավորում եմ Ձեզ ծննդյան 85-ամյակի կապակցությամբ: Դուք մեր անվանի բանաստեղծուհիներից եք, որի ստեղծագործությունները արժանացել են մեր գրասեր հասարակայնության գնահատանքին եւ թարգմանվել աշխարհի բազմաթիվ լեզուներով: Դուք մեծ ավանդ ունեք նաեւ մեր մանկական գրականությունը հարստացնելու գործում: Մաղթում եմ Ձեզ առողջություն, երկար տարիների երջանիկ կյանք»,-ասված է ՀՀ Նախագահի շնորհավորական հեռագրում:


Նման նեղացումը կարող է պայմանավորված լինել մի շարք այլ խնդիրներով, որոնց թվում են նաեւ զարկերակներում վահանիկների առկայությունը, արյան վատ շրջանառությունը կամ թրոմբների առաջացումը: Անոթային հիվանդությունների ախտանշանները կարող են ի հայտ գալ ցանկացած մարդու մոտ, սակայն առավել հաճախ դրանք ախտահարում են արյան գերճնշումից ու սրտի հիվանդություններից տառապող, ինչպես նաեւ շաքարային դիաբետի առաջացման վտանգի տակ եղած տարեց մարդկանց:


Փաստաթղթեր ՀՀ նախագահի հրամանագրերը Հայաստանի Հանրապետության վաստակավոր արտիստի պատվավոր կոչում շնորհելու մասին Ղեկավարվելով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով "Հայաստանի Հանրապետության պատվավոր կոչումների մասին" Հայաստանի Հանրապետության օրենքը` ո ր ո շ ու մ ե մ. Երեւանի Հր. Ղափլանյանի անվան դրամատիկական թատրոնի 40-ամյակի կապակցությամբ, թատերական արվեստի զարգացման գործում ունեցած նշանակալի վաստակի համար Հայաստանի Հանրապետության վաստակավոր արտիստի պատվավոր կոչում շնորհել. Հայկուհի Ռուբենի ԽՈՒԴԱՎԵՐԴՅԱՆԻՆ Երեւանի Հր.Ղափլանյանի անվան դրամատիկական թատրոնի դերասանուհի Կարպիս Հակոբի ՇԱՄԼՅԱՆԻՆ Երեւանի Հր.Ղափլանյանի անվան դրամատիկական թատրոնի դերասան: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2008թ. Նոյեմբերի 18 Երեւան


ԱԻՆ-ը Երեւանի Կապույտ մզկիթում պայթուցիկ սարքի մասին ահազանգ է ստացել - Այսօր` թարմ լուրեր Հայաստանից ԱԻՆ-ը Երեւանի Կապույտ մզկիթում պայթուցիկ սարքի մասին ահազանգ է ստացել Դեպքի վայր են մեկնել ԱԻՆ ՓԾ Երեւան քաղաքի փրկարարական վարչության հրշեջ-փրկարարական ջոկատից մեկ մարտական հաշվարկ, Փրկարարական ուժերի վարչության հատուկ նշանակության փրկարարական աշխատանքների իրականացման կենտրոնի կինոլոգիական եւ Քաղաքացիական պաշտպանության վարչության քաղաքացիական պաշտպանության ուժերի հավաքական կենտրոնի ինժեներասակրավորական խմբերը:


Հասարակագիտություն - Պաշարների շտեմարան Հայրենիքն ապրում է հայրենասիրությամբ եւ կործանվում դրա պակասից: Մենք այնքան ուժեղ, այնքան սթափ, այնքան... Մանկավարժական տակտ եւ հեղինակություն Մեթոդական նյութեր > Հոդվածներ, զեկուցումներ, Այլ նյութեր, Ուսումնական նյութեր > Հասարակագիտություն, Արվեստ Ոսուցիչը երբեք չպետք է մոռանա, որ ուսումնադաստիարակչական աշխատանքի արդյունավետ կազմակերպման առանցքը մանկավարժական տակտն է,... Դաս-մրցույթ. Հիշում եմ եւ պահանջում Մեթոդական նյութեր > Թեմատիկ պլանավորումներ, առարկայական ծրագրեր, Ուսումնական նյութեր > Աշխարհագրություն, Պատմություն, Հայոց եկեղեցու պատմություն, Հասարակագիտություն, ՆԶՊ, Լրացուցիչ նյութեր > Պատմության տարեգրության էջեր /հոդվածներ/ Իմանան, որ 20-րդ դարը, շատ առումներով առաջադիմական լինելով հանդերձ , նաեւ ցեղասպանության դարաշրջան էր,... Հեղինակ՝ Տաթեւիկ Սարդարյան Տեղադրող՝ Տաթեւիկ Սարդարյան Ուսումնական նյութեր > Հասարակագիտություն Պաշարների քանակ՝ 9179 Վերջին պաշար՝ «Կրթություն». Հ. 43 2019


ՀՀ քննչական կոմիտեի պատվիրակությունը մասնակցել է Չեխիայի Հանրապետության Պրահա քաղաքում 2015 թվականի մայիսի 11-ից 15-ը տեղի ունեցած «Պաշտոնեական կոռուպցիայի վերաբերյալ գործերով քննություն եւ կանխարգելում» թեմայով սեմինարին։ Ուսումնական սեմինարի ընթացքում մասնակիցները քննարկել են նշված հանցատեսակների քննության առանձնահատկությունների վերաբերյալ հարցեր, ներկայացրել ազգային օրենսդրությունը։ Հայաստանի քննչական կոմիտեն սեմինարին ներկայացրել է 4 հոգուց բաղկացած պատվիրակություն, որի կազմում ընդգրկված են եղել Շիրակի մարզային քննչական վարչության պետ Սամվել Սիմոնյանը, Լոռու մարզային քննչական վարչության պետ Թաթուլ Շուշանյանը, Զինվորական քննչական գլխավոր վարչության 6-րդ կայազորային բաժնի պետ Վարդան Սմբատյանը, Արմավիրի մարզային քննչական վարչության Վաղարշապատի քննչական բաժնի պետ Կարեն Խաչատրյանը։ ՀՀ ՔԿ պատվիրակությունը Պրահայում հանդիպումներ է ունեցել նաեւ Չեխիայի Հանրապետությունում ԱՄՆ դեսպանի, հակակոռուպցիոն մոնիտորինգի միջազգային անկախ կազմակերպության եւ կաշառակերության դեմ պայքարի աշխատանքային խմբի նախագահի հետ, որոնց ժամանակ քննարկվել են համագործակցության, հանցավորության դեմ պայքարում փորձի փոխանակմանը վերաբերող հարցեր։ 960x720px-417Կբ 960x720px-357Կբ 1000x750px-303Կբ 960x720px-429Կբ


text: 2018-08-18 11:48:00 Հայաստանի ե իրավաբանների հայկական ասոցիացիայի նախագահ, փաստաբան Կարեն Զադոյանը Facebook-ի իր էջում տեղեկացնում է, թե ինչ է անցումային արդարադատությունը: «Հայաստանում անցումային արդարադատության ներդրման ռազմավարությունը, ակնկալվող արդյունքները եւ հնարավոր ռիսկերը քննարկելու համար մի քանի օր առաջ արդարադատության նախարար Արտակ Զեյնլայանի հետ ունեցած աշխատանքային քննարկման ընթացքում առաջարկել եմ առաջիկայում կազմակերպել քաղաքացիական հասարակություն - կառավարություն ձեւաչափով համաժողով: Քանի որ երեկ կայացած հանրահավաքի ընթացքում վարչապետ Նիկոլ Փաշինյանը կարեւորեց Հայաստանում անցումային արդարադատության ներդրումը, ցանկանում եմ սույն գրառմամբ ներկայացնել Իրավաբանների հայկական ասոցիացիայի փորձագիտական թիմի կողմից պատրաստած հակիրճ տեղեկատվական տեղեկանքը անցումային արդարադատության վերաբերյալ. Հակիրճ տեղեկանք անցումային արդարադատության վերաբերյալ Հասկացությունը եւ ընդհանուր նկարագիրը. Անցումային արդարադատությունը դատական եւ ոչ դատական, ֆորմալ եւ ոչ ֆորմալ, պատժողական եւ վերականգնող միջոցառումների համալիր է, որը կիրառվում է այն երկրներում, որոնք դուրս են գալիս ռազմական բնույթ ունեցող կոնֆլիկտային իրավիճակից կամ ռեպրեսիվ ռեժիմից` առաջացած հսկայածավալ վնասը հատուցելու եւ խաղաղություն ու համերաշխություն հաստատելու նպատակով: Անցումային արդարադատության հիմքում ընկած է Մարդու իրավունքների համընդհանուր հռչակագիրը, ինչպես նաեւ ՄԱԿ-ի կանոնադրությունը: Անցումային արդարադատությունը չի կարող համարվել արդարադատության իրականացման հստակ եւ «փափուկ» ձեւ: Այն համարվում է արդարադատության հասնելու մոտեցումների հանակարգ: Անցումային արդարադատություն կիրառելու անհրաժեշտություն առաջանում է այն երկրներում, որտեղ ճնշումների եւ կոնֆլիկտային իրավիճակների արդյունքում մարդու իրավունքների բազմաթիվ եւ պարբերաբար կրկնվող խախտումներն այնքան լուրջ են եւ մեծաթիվ, որ արդարադատության սովորական համակարգը ի զորու չէ ապահովել համարժեք լուծումներ: Հարկ է նշել, որ նման խախտումները պետք է ոտնձգեն մարդկանց քաղաքական եւ քաղաքացիական իրավունքների դեմ: Անցումային արդարադատությունը հիմնվում է տուժողներին հասցված վնասի փոխհատուցման վրա: Այդպիսով՝ մարդը, այս դեպքում՝ տուժողը եւ նրա արժանապատվությունը դիտվում են որպես առաջնահերթություն, եւ ձեռնարկվում են համապատասխան միջոցներ զերծ պահելու մարդկանց սեփական իշխանությունների չարաշահումներից եւ ապահովելու վերջիններիս անվտանգությունը: Անցումային արդարադատության մասին խոսելիս պետք է նախեւառաջ պարզել՝ արդյո՞ք պետությունը գտնվում է անցումային փուլում, թե՞ ոչ: Հարցը կայանում է նրանում, թե արդյո՞ք ընձեռնվել է հնարավորություն լուծելու ծանր կամ կոպիտ բնույթ ունեցող խախտումները, անգամ եթե այդպիսի հնարավորությունը սահմանափակ է: Այդպիսի հնարավորություններն ամենից հաճախ ծագում են խաղաղ գործընթացներում, որոնք ուղղված են լուծելու ռազմական բախումները, երբ օրինակ՝ բանակցող կողմերը կարող են վեճի լուծման համաձայնության մեջ ներառել արդարադատությանը վերաբերող մի շարք հարցեր: Այդ հարցերը կարող են արտահայտել քաղաքացիական հասարակության եւ տուժածների խմբերի պահանջները, որոնք զբաղվում են արդարադատության հարցերով: Այդպիսի օրինակների թվին են դասվում Կոլումբիան, Գվատեմալան, Սալվադորը, Սիերա-Լեոնեն, Կոնգոյի դեմոկրատական հանրապետությունը, Լիբերիան, Հարավային Սուդանը, Ֆիլիպինները, Նեպալը եւ այլ երկրներ: Այս երկրներից մի քանիսում ռամզական կոնֆլիկտը ուղեկցվում էր նաեւ երկրում տիրող ռեպրեսիվ ռեժիմի հետ: Անցումային արդարադատության նպատակը. Անցումային արդարադատության նպատակները կարող են բազմաթիվ լինել կախված իրավիճակից, սակայն հիմնական նպատակը կայանում է նրանում, որ հարգվի առանձին անձանց արժանապատվության իրավունքը, վերացվեն անձանց իրավունքների խախտումները եւ կանխարգելիչ միջոցներ ձեռնարկվեն դրանց հետագա կրկնությունը բացառելու համար: Արդյունքում պետք է վերականգնվի արդարությունը, խաղաղություն հաստատվի հասարակության եւ իշխանությունների միջեւ, ինչպես նաեւ վերականգնվի հասարակական վստահությունը պետության հանդեպ: Կարելի է ասել, որ անցումային արդարադատությունը նպատակ է հետապնդում ստեղծել հաշվետու ինստիտուտներ, որոնց գոյության եւ գործունեության շնորհիվ կվերկանգնվի սոցիալական վստահությունը: Բացի այդ, այն միտված է ավելի մատչելի դարձնել արդարադատությունը խոցելի եւ հանցագործությունից տուժած անձանց համար: Անցումային արդարադատության ղեկավար սկզբունքները. Համապարփակություն: Անցումային արդարադատության միջոցները առավել արդյունավետ են, երբ դրանք փոխլրացնում են միմյանց անցումային արդարադատության ռազմավարության շրջանակներում: Յուրաքանչյուր միջոց ընտրելիս անհրաժեշտ է հաշվի առնել դրա արդյունավետությունը կոնկրետ իրավիճակի վրա, տեղական առաջնահերթությունները, սահմանափակումները եւ հնարավորությունները: Թափանցիկություն, անկախություն եւ անաչառություն: Անցումային արդարադատության միջոցները պետք է ընդունվեն որպես իրավաչափ նախեւառաջ տուժողների եւ, ընդհանուր առմամբ, ամբողջ հասարակության կողմից: Պետական հաստատությունների նկատմամբ վստահության ցածր մակարդակը շատ հաճախ հանդիպում է այն հասարակություններում, որոնք ժառանգել են դաժան վերաբերմունք իշխանությունների կողմից: Անցումային արդարադատության միջոցները պետք է մշակվեն եւ ներդրվեն այնպես, որպեսզի ցույց տրվի, որ դրանք անկախ են լինելու քաղաքական մանիպուլացիայից եւ արտաքին միջամտությունից, արդար եւ հավասար են վերաբերվելու բոլոր կողմերին եւ բաց են լինելու հանրային վերահսկողության համար: Առանց այս կառուցվածքային երաշխիքների քիչ հավանական է, որ հասարակությունը կստահի նշյալ ինստիտուտներին, իր գործընթացներին եւ եզրակացություններին: Դա կարող է հանգեցնել իշխանության նկատմամբ վստահության վերականգնման անհնարինության եւ վնասել հաշտության հաստատման հնարավորությանը, կամ էլ նոր վեճի առիթ լինել: Խորհրդատվական եւ ակտիվ մասնակցություն: Խորհրդատվությունը շահագրգիռ կողմերի լայն շրջանակի հետ խիստ կարեւոր են անցումային արդարադատության մշակման եւ ներդրման գործում: Շահագրգիռ անձինք կարող են ներառել փոքրամասնությունների խմբեր, սփյուռքի ներկայացուցիչներ, անձինք, որոնք գտնվում են իշխանությունից դուրս, տեղական ինքնակառավարման մարմիններ, խոցելի խմբեր, ինչպիսիք են՝ կանայք, երիտասարդները, էթնիկական փոքրամասնությունները, տուժողները եւ այլն: Գենդերային ներգրավումը: Գենդերային պատկերացումները պետք է ինտեգրվեն անցումային արդարադատության բոլոր նախաձեռնություններում: Գենդերային արդարության ապահովումը նշանակում է ոչ միայն սեռական եւ գենդերային բռնության անպատժելիության վերացման եւ կանխման հնարավորություն, այլ նաեւ մարդու իրավունքների խախտումների եւ չարաշահումների փոխհատուցման հավասար մատչելիության ապահովում հետբախումնային բարեփոխումների շրջանակներում: Պայմանավորվածություն համատեքստից: Անցումային արդարադատության ձեռնարկված միջոցները պետք է համապատասխանեն մշակութային, դատական, իրավական եւ տնտեսական համատեքստին: Դրանց ձեւավորումը պետք է կատարվի այնպես, որ համարժեք լինի մի կողմից չարաշահումների եւ խախտումների ծավալին ու բնույթին, մյուս կողմից տուժողների առաջնահերթություններին եւ պահանջներին: Փոխհամագործակցություն քաղաքացիական հասարակության հետ: Քաղաքացիական հասարակության խմբերը հաճախ հանդիսանում են այն գործընկերները, որոնք աջակցում են արդարությանն ու հաշվետվողականությանը, անցումային արդարադատության հարցերի վերաբերյալ իրազեկմանը, նոր պետականության ձեւավորմանը եւ մարդու իրավունքների նկատմամբ հետեւողականության զարգացմանը, բարեփոխումների գործընթացների վերապատրաստմանը: Այն դեպքերում, երբ կառավարությունները այդքան էլ պատրաստակամ չեն անցումային արդարադատությանը ներգրավվելու հարցում, քաղաքացիական հասարակության կազմակերպությունները կարող են առաջնորդել գործընթացներ՝ կառավարություններին իրենց համապատասխան պարտավորությունների մասին հիշեցնելով, ինչպես նաեւ նպաստել ճշմարտությունների ոչ պաշտոնական փնտրտուքներին, ինչպիսիք են՝ քաղաքացիների հանձնաժողովները, արվեստի ցուցադրությունները կամ այլ գեղարվեստական արտահայտչամիջոցները բռնության եւ դաժան վերաբերմունքի պատմության առնչությամբ, որոնք աշխատում են համայնքների հետ նպաստելու հաշտեցման ավանդական գործընթացներիին: Վնաս չպատճառելը: Անվտանգ միջավայրը որոշիչ նշանակություն ունի անցումային արդարադատության գործընթացների համար: Չնայած այն հանգամանքին, որ լրիվ եւ ամբողջական անվտանգությունը կարող է պահանջել երկարաժամկետ համակարգային բարեփոխումներ, կարեւոր է հաշվի առնել տուժողների, վկաների, փաստաբանների, դատախազների, դատավորների, կոմիսարների եւ անցումային արդարադատության աշխատակիցների անվտանգությունը: Պետք է հաշվի առնել, որ մասնակիցների անվտանգությունը չի կարող ապահովվել եւ թափանցիկ լինել, որպեսզի բոլոր նրանք, ովքեր հարաբերվում են անցումային արդարադատության գործընթացներին հստակ պատկերացնեն հնարավոր ռիսկերը: Ակնկալիքների կառավարում: Անցումային արդարադատության մեխանիզմները իրենից ներկայացնում են գործիքների մի ամբողջ համակարգ, որոնք կարող ենք օգնել բավարարել անցումային շրջանում գտնվող հասարակությունների պահանջմունքները: Այնուամենայնիվ անցումային արդարադատությունը չի համարվում հասարակության բոլոր պահանջմունքների եւ խնդիրների լուծման միջոց: Ուստի՝ կարեւոր է կառավարել դրա հետ կապված ակնկալիքները, կապված նրա հետ, թե ինչպես են գործելու արդարադատության մեխանիզմները եւ ինչ պետք է ակնկալել դրանց գործադրումից: Դա կնպաստի անցումային արդարադատության նպատակների առավելագույն իրագործմանը: Անցումային արդարադատության կիրառման մեխանիզմները եւ խոչընդոտները. Ոչ միշտ է հաջողվում վեճի լուծմամբ հասնել անցումային արդարադատության նպատակների իրականացմանը: Այսպես Կոնգոյի դեմոկրատական հանրապետությունը տեւական ժամանակ գտնվել է բռնապետական կարգերի տակ: 1996-1997 թվականների ազատագրման պատերազմի, ինչպես նաեւ 1998 թվականին բռնկված պատերազմի զոհերի թիվը գնահատվում է մոտ 3-ից 4 միլիոն՝ չհաշված բռնապետ Մաբուտոյի իշխանությունից տուժած անձանց թիվը: Ինչպես հետագայում արձանագրվեց 2007թվականի 12-14 հունիսին Կինշասայում տեղի ունեցած Զինաթափման, զորացրման եւ վերաինտեգրման 2-րդ միջազգային կոնֆերանսի ժամանակ անցումային արդարադատությունը անարդյունավետ կիրառվեց, եւ այդ անարդյունավետությունը կապում էին այն հանգամանքի հետ, որի վեճի լուծման համար առաջնահերթությունը տրվել էր զինաթափման գործընթացին եւ որպեսզի կարողանան զինաթափեն, զորացրեն եւ վերաինտեգրեն վեճի 330 հազարի հասնող մասնակիցների, ստիպված էին անպատժելիության երաշխիքով ապահովել դաշտային հրամանատաներին: Ավելին՝ աշխատանքների էին տարվում նրանց ոչ միայն վերաինտեգրելու ուղղությամբ, այլ նաեւ իրենց սոցիալական կարգավիճակը բարձրացնելու՝ խթանելու համար իրենց ենթակայության տակ գտնվող խմբավորումների արագ զորացրումն: Ինչ վերաբերում է արդարադատությանը, ապա այն չհասավ իր նպատակին, քանի որ Միջազգային քրեական դատարանը այդ դեպքերի առնչությամբ մեղավոր ճանաչեց ընդհամենը մեկ անձի: Այս պայմաններում ընտրված միջոցները ոչ միայն չծառայեցին անցումային արդարադատության, այլ նաեւ խոչընդոտ հանդիսացան հանցագործությունների քննման եւ բացահայտման գործում: Նման իրավիճակը տուժած անձանց մոտ կարող է ձեւավորել անարդարության զգացում, քանի որ վերջիններիս համար ակնհայտ է, որ միջազգային հանրությունը ոչ միայն երաշխավորում է հանցագործների անպատժելիությունը, այլ նաեւ միջոցներ չի խնայում հանցագործների վերաինտեգրման համար՝ թույլատրելով նրանց զբաղեցնել պատասխանատու պաշտոններ վերակազմակերպվող պետական անվտանգության մարմիններում՝ միեւնույն ժամանակ ի վիճակի չլինելով փոխհատուցել հանցագործությունից տուժած անձանց պատճառված վնասը: Այս եւ նմանատիպ օրինակները ցույց են տալիս, որ անցումային արդարադատությունը միշտ չէ, որ ապահովում է բոլոր խնդիրների լուծումը հետբախումնային իրավիճակներում եւ այն կարող է մի շարք խոչընդոտների բախվել կապված երկրի ներքին կամ միջազգային իրավիճակով: Այդ իսկ պատճառով յուրաքանչյուր կոնկրետ դեպքում պետք է քննարկել նշված մեխանիզմի կիրառման արդյունավետությունը եւ խելամտությունը՝ համադրելով այն միջազգային նորմերի եւ հատկապես պատժիչ արդարադատության միջոցների հետ»:


source: wikipedia

text: Վենետիկ (հանդիպում է նաեւ «Վենեցիա» տարբերակը, իտ.՝ Venezia), քաղաք Իտալիայում։ Ձեւավորում է համայնք, բաժանված վեց ինքնակառավար շրջանների։ Տարածքը 0,44 կմ2, քաղաքի բնակչությունը՝ 264 534 (դեկտեմբեր 2013 թվական), արվարձանների բնակչությունը ներառյալ՝ 1,600,000։ Նավահանգիստ Ադրիատիկ ծովի վրա (ապրանքաշրջանառությունը տարեկան 21 միլիոն տոննա), Մարկո Պոլոյի անվան միջազգային օդանավակայան։ Պատմական կենտրոնը տեղակայված է Վենետիկի ծովածոցի 118 կղզյակների վրա, որոնք բաժանվում են իրարից 150 ջրանցքներով եւ վտակներով։ Կղզիների եւ կղզյակների միջեւ անց է կացված շուրջ 400 կամուրջ (այդ թվում Ռիալտոյի եւ Հառաչանքների կամուրջները, որոնք կառուցվել են 16-րդ դարի վերջերին)։ Վենետիկի արդյունաբերական-նավահանգստային մասը (Մեստրե) գտնվում է մայրցամաքի վրա։ Զարգացած են նավաշինություն եւ նավերի վերանորոգումը, գունավոր մետալուրգիան, նավթավերամշակման, քիմիական, էլեկտրական, թեթեւ արդյունաբերության ճյուղերը։ Ապակեգործություն (Մուռանո, թանգարան), ժանյակագործություն (Բուռանո կղզի)։ Համալսարան, կոնսերվատորիա (1916 թվական)։ Թանգարաններ (այդ թվում Արվեստների ակադեմիայի պատկերասրահը)։ Առաջին հանրային օպերային թատրոն (1637-1812), «Fenice» (1792) օպերային թատրոն։ Անտիկ ժամանակներում Վենետիկի տարածքներում ապրում էին վենետները (ցեղեր)։ Կղզային քաղաք է սկսած 9-րդ դարից։ Միջնադարում եղել է Վենետիկի հանրապետության կենտրոնը, իր բազում գաղութներով Միջերկրական ծովում։ Օսմանյան կայսրության վերելքը բերեց Վենետիկին դեպի անկումը։ Նապոլեոնի ժամանակներում քաղաքը ընկնում է Ավստրիայի տիրապետության տակ։ Հապա 1866 թվականին մտնում է Իտալիայի կազմը։ Պատմություն Քաղաքի անունը առաջացել է վենետներ ցեղի անունից, որոնք այստեղ բնակվել են դեռ հռոմեական ժամանակներից։ Մարդիկ սկսեցին բնակվել Վենետիկյան ծովածոցում բարբարոսների, Աթթիլայի հոների, վեստգոթերի, լանգոբարդների ներխուժումից 5-6-րդ դարերում։ Քաղաքային կարգավորումը կղզիների վրա՝ Վենետիկյան ծովածոցի սկսեց ստեղծվել 6-րդ դարի երկրորդ կեսից։ Սկզբում, կարգավորման կենտրոնը գտնվում էր Մալամոկկո եւ Տոռչելլո կղզիների վրա, սակայն, 8-րդ դարից սկսեց տեղափոխվել դեպի իր ներկա դիրքին։ 7-րդ դարում Բյուզանդական կայսրության նախաձեռնությամբ կղզիները միացան մեկ առաջնորդի գլխավորության տակ, որը կոչվեց դոժ։ Առաջին դոժն էր Պաոլո Լուչիո Անաֆեստոն 697 թվականին։ Նա ընտրվել էր Բյուզանդական կայսրության կողմից։ 8-րդ դարից սկսած դոժը արդեն ընտրվում էր Վենետիկում՝ առանց Բյուզանդական կայսրության ընտրումով։ Այդ կանոնից հետո առաջին դոժի ընտրությունը եղել է 727 թվականին։ Քաղաքի ամբողջ պատմության ընթացքում ընտրված է եղել 120 դոժ։ Վերջինն էր Լոդովիկո Մանինը, ով գահընկեց եղավ 1797 թվականին։ Ռավեննայի լանգոբարդների հետ զբաղվելուց հետո Վենետիկը մնաց վերջին տարածքը Իտալիայում, որը փաստացիորեն գտնվում էր Բյուզանդական կայսրության կառավարության տակ։ Իտալիայի մյուս մասերը միացան Կարլ Մեծի իշխանությանը, որից հետո այն մնաց Բյուզանդական կայսրությունը եւ արեւմտյան աշխարհը իրար միացնող կենտրոնը։ Այն ժամանակներում, երբ կառավարում էր Պյոտրո II Օրսելո դոժը, Վենետիկին հաջողվեց խաղաղ պայմանագրեր կնքել հարեւան իշխանությունների հետ, ապահովելով հանգիստ կառավարություն, անարգելք առեւտրականություն, նաեւ հանրապետության տարածքների ընդարձակումը՝ գրավելով Դալմաթիայի հողերը։ Քույր քաղաքներ Իսլամաբադ, Պակիստան Սուչժոու, Չինաստան Տալլին, Էստոնիա Ստամբուլ, Թուրքիա Սարաեւո, Բոսնիա եւ Հերցեգովինա Ավեյրու, Պորտուգալիա Նյուրնբերգ, Գերմանիա Կեդկե, Հունաստան Ցինդաո, Չինաստան Սալոնիկ, Հունաստան Սանկտ Պետերբուրգ, Ռուսաստան Ֆորտ Լոդերդեյլ, ԱՄՆ Տրիեստ, Իտալիա Պալեմբանգ, Ինդոնեզիա Պերեյրա, Կոլումբիա Երեւան, Հայաստան Ֆիզիկական եւ աշխարհագրական բնութագրեր Նավահանգիստ Ադրիատիկ ծովի ափին (բեռների շրջանառություն տարեկան ավելի քան 21 միլիոն տոննա); Մարկո Պոլոյի միջազգային օդանավակայան։ Վենետիկյան Ռիվիերայի պատմական կենտրոնը գտնվում է Վենետիկյան ծովածոցի 118 կղզիների վրա, բաժանված 150 ջրանցքներով, որոնց միջոցով նետվում է շուրջ 400 կամուրջ (ներառյալ Ռիալտոն եւ այսպես կոչված Հառաչանքի կամուրջը, երկուսն էլ թվագրվում են 16-րդ դարի վերջին)։ Համալսարան, կոնսերվատորիա (1916)։ Թանգարաններ (ներառյալ Արվեստների ակադեմիայի պատկերասրահը)։ Առաջին հանրային մատչելի օպերային թատրոնը (1637-1812), Ֆենիցեի օպերային թատրոնը (1792)։ Վենետիկյան կղզին ծովափնյա հանգստավայր է, համաշխարհային նշանակության միջազգային զբոսաշրջության կենտրոն, միջազգային կինոփառատոների, արվեստի եւ ճարտարապետության ցուցահանդեսների անցկացման վայր։ Ներքաղաքային փոխադրում մոտորանավակներով, գոնդոլներով, բեռնանավերով։ Բնակավայր 5-րդ դարից, քաղաքը 9-րդ դարի սկզբից։ IX-X- ից XVI դարեր `Արեւմտյան Եվրոպայի եւ Արեւելքի միջնորդ առեւտրի խոշոր կենտրոն։ Միջնադարում եւ մինչեւ 1797 թվականը հանրապետությունը գլխավորում էր դոժը (XIII դարի վերջից ՝ օլիգարխիկ), նշանակալի ենթակա տարածքով։ 1797-1805 եւ 1815-1866 թվականներին Վենետիկում `Ավստրիայի տիրապետությունը։ Առատորեն զարդարված եկեղեցիներն ու պալատները շարված են ջրանցքների ու նեղ, ոլորուն փողոցների վրա։ Կենտրոնական հրապարակում `Սբ. Մարկոսի տաճարը (IX-XV դդ.), Դոգի պալատը (XIV-XVI դդ.), Սան Մարկոյի Հին գրադարանը (XVI դ.), Կրոնական եղբայրությունների շենքեր (դպրոց), վանքեր։ Քաղաքը եւ ծովածոցը ներառված են Համաշխարհային ժառանգության ցուցակում։ Վենեսուելան անվանակոչվել է Վենետիկի անունով։ Ջրհեղեղներ Վենետիկն աստիճանաբար ընկղմվում է ջրի մեջ. Այս փաստին հանդիպեցին հին վերաբնակիչները, ովքեր ստիպված էին երկու անգամ վերակառուցել քաղաքը ՝ տեղափոխվելով ավելի բարձր կղզիներ։ 20-րդ դարի ողջ ընթացքում Վենետիկը բավականին արագ (տարեկան մինչեւ 5 մմ) ընկղմվեց ծովածոցը, որի արդյունքում երկիրը խորտակվեց 23 սմ-ով։ Աղետի հիմնական պատճառը արտեզյան ջրհորներից արդյունաբերական ջրառ էր եւ, որպես արդյունք, երկրի ջրատարի իջեցում։ Քաղաքի աստիճանական ջրհեղեղի վրա ազդում է նաեւ ցամաքային օբյեկտների ՝ շենքերի եւ շինությունների, մարդկանց եւ այլնի ճնշման աճը։ Հորերը փակելուց հետո քաղաքի բնակավայրը դանդաղեց, բայց չդադարեց։ 21-րդ դարում Վենետիկում առաջին ջրհեղեղը տեղի ունեցավ 2008 թ.-ին։ Ըստ գիտնականների, 2028 թվականին Վենետիկը կարող է դառնալ անբնակելի, իսկ 2100 թվականին ՝ ամբողջովին սուզվել։ Քաղաքի աստիճանական ոչնչացումը (էրոզիան) պայմանավորված է նաեւ Վենետիկյան ծովածոցում ջրհեղեղի հաճախականության աճով (այսպես կոչված «բարձր ջուր», իտալական ձեռքբերման ալտա)։ Եզակի քաղաքը փրկելու համար մշակվեց MOSE նախագիծը, որը նախատեսում էր քաղաքի շուրջ կնքված պատնեշների կառուցում։ Նախագիծը հաստատվել է մասնագետների կողմից եւ բացվել է 2003 թ.-ին Ս. Բեռլուսկոնիի առաջին քարի տեղադրմամբ։ Այնուամենայնիվ, ամբարտակների կառուցումը լուրջ քննադատության է ենթարկվել Նիդեռլանդներում փորձարկված ջրհեղեղներից պաշտպանվելու ցածր արդյունավետության եւ շրջակա միջավայրի համար հետեւանքների պատճառով (ծովային ջրի պակասը կարող է հանգեցնել ծովածոցում կենդանի արարածների բազմաթիվ եզակի եւ հազվագյուտ տեսակների ոչնչացմանը)։ Վենետիկը կառուցված է Ալպերում աճող խեժից պատրաստված տաղավարների վրա, որոնք ջրի մեջ գրեթե չեն փչանում, եւ որից ստացվում է խեժ, որը հայտնի է որպես Վենետիկյան թիրախ։ Կլիմա Վենետիկ - հարավային քաղաքը գտնվում է approximatelyրիմի եւ Կրասնոդարի երկրամասի լայնության վրա։ Վենետիկին բնութագրում են երկար շոգ ամառները `հուլիս ամսվա միջին ջերմաստիճանը մոտ 23 աստիճանով (ամենաջերմ ամիս) եւ մեղմ ձմեռներ (հունվարի միջին ջերմաստիճանը +2,5 աստիճան)։ Ձմռանը երբեմն լինում են ցրտահարություններ եւ ձյան տեղումներ։ Բնակչություն Վենետիկի բնակչությունը կոմունայում, 2016 թվականի դեկտեմբերի 31-ի դրությամբ, կազմում էր 261 905 մարդ։ Վենետիկում բնակվում են 33 783 օտարերկրյա քաղաքացիներ (2016 թվականի հունվարի 1-ի դրությամբ), ինչը համայնքի ընդհանուր բնակչության 12,8% -ն է։ Օտարերկրացիների շրջանում ամենից շատ բնակվում էին Բանգլադեշը (15,9%), Մոլդովան (14,3%) եւ Ռումինիան (14,0%)։ Մոտակա քաղաքներով ՝ Պադովա եւ Տրեվիսո, Վենետիկը կազմում է PaTreVe մետրոպոլիտենը ՝ շուրջ 2,6 միլիոն մարդ բնակչությամբ։ Իտալերենից բացի լայն տարածում ունի վենետիկյան լեզվի վենետիկյան բարբառը։ Պատմական Վենետիկ Միջնադարից մինչեւ նոր դարաշրջան Վենետիկը Եվրոպայի ամենամեծ քաղաքներից մեկն էր։ Այսպիսով, 15-րդ դարում, 180 հազար բնակիչ ունեցող բնակչությամբ, այն զիջում էր միայն Փարիզին։ Պատմական Վենետիկի (բացառությամբ մայր ցամաքի) բնակչության թիվը շարունակում էր աճել մինչեւ 20-րդ դարի կեսերը, որից հետո այն սկսեց կայունորեն ընկնել ՝ 1954-ին 174,8 հազար մարդուց 2012-ին նվազելով 58,6 հազարի։ Ուժ Համաձայն Վենետիկի կոմունայի կանոնադրության, որն ընդունվել է 1991 թվականին, Վենետիկը Իտալիայի մայրաքաղաքն է։ Տեղական ինքնակառավարումը ստեղծվում է քաղաքապետի եւ քաղաքային խորհրդի կողմից, որն ընտրվում է բնակչության կողմից։ Տնտեսություն Վենետիկի կղզու տնտեսությունը հիմնված է զբոսաշրջության եւ արհեստների վրա (ապակու արվեստի արտադրություն Մուրանո կղզում, ժանյակ ՝ Բուրանո կղզում, խճանկար), մայրցամաքային տարածք ՝ Մարգերա շրջանի նավահանգստային արդյունաբերական համալիր։ Մարգերայի արդյունաբերական գոտում կան արտադրական օբյեկտներ. Նավթի վերամշակման եւ նավթաքիմիայի, մետաղագործության, էլեկտրատեխնիկայի, նավաշինության, էլեկտրակայանների, տրանսպորտային նյութատեխնիկական ձեռնարկություններ։ Վենետիկի ծովային նավահանգիստը բաղկացած է 26 բեռից եւ 8 ուղեւորային տերմինալից։ Տարեկան սպասարկում է 2,3 միլիոն ուղեւորի։ Նավահանգիստը բեռնաթափման, մեծաքանակ, ընդհանուր եւ հեղուկ բեռների բեռնաթափման բազմաֆունկցիոնալ բեռ է։ Դա երկրի միակ նավահանգիստն է, որը միացված է Հյուսիսային Իտալիայի գետային ցանցին։ Նավահանգստում եւ հարակից արդյունաբերություններում աշխատում է շուրջ 18 հազար մարդ ։ Արդյունաբերական ձեռնարկությունների եւ ծովային նավահանգստի մերձավորությունը Վենետիկի մթնոլորտ եւ ջրային տարածք վնասակար արտանետումներով հանգեցրեց պալատների եւ քանդակների էրոզիայի ։ Վենետիկն տարեկան ընդունում է շուրջ 20 միլիոն զբոսաշրջիկ եւ ավելի քան 600 զբոսաշրջային նավ (2013 թ.)։ Տրանսպորտ Վենետիկի մայրցամաքը մայրուղու գլխավոր հանգույց է։ 11, 13, 14 եւ 309 թվականները Վենետիկը կապող ազգային ճանապարհները. Քաղաքը հատում է A57 մայրուղին ՝ Վենետիկը միացնելով հարավ-արեւմուտքում եւ հյուսիս-արեւելքում գտնվող արվարձաններով։ Կղզու քաղաքը մայրցամաքին միանում է Ponte della Liberta երկաթուղային կամրջով։ Հանրային տրանսպորտ ACTV- ի կողմից շահագործվող հիմնական հասարակական տրանսպորտի ծառայությունները ավտոբուսներն ու գետային տրամվայներն են, ներառյալ `գոլորշիները։ Մայրցամաքում կա նաեւ տրամվայի համակարգ եւ մեկ կիլոմետրից պակաս կղզու մինի-մետրոն։ 1933-68 թվականներին տրոլեյբուսային համակարգը գործում էր։ Երկաթուղային կայարաններ. Սանտա Լյուսիա կղզի եւ մայրցամաքային Մեստր։ Գնացքները Վենետիկը կապում են Հռոմի հետ (ճանապարհի ժամանակը ՝ 3,5 ժամ) եւ մնացած Իտալիային եւ Եվրոպային։ Սահմանադրության կամուրջը միացնում է կայարանը Piazza Roma- ի հետ, որտեղ գտնվում է Վենետիկի քաղաքային ավտոկայանը։ Մայրցամաքում կա Մարկո Պոլոյի միջազգային օդանավակայանը, որը Իտալիայի ամենամեծերից մեկն է։ Տրեվիսոյի միջազգային օդանավակայանը քաղաքից 20 կմ հյուսիս-արեւմուտք է։ Marովային տերմինալը, որը գտնվում է կղզիներից մեկում, ընդունում է լաստանավեր եւ զբոսաշրջային նավեր։ Վենետիկում կա 433 գոնդոլիեր, եւ այս թիվը չի փոխվում ՝ անկախ կենսաթոշակից կամ նոր անդամների ժամանումից։ Նրանք բոլորը ծագումով վենետիկյան են։ Վենետիկում կա միայն մեկ կին գոնդոլիեր։ Ապրիլից սեպտեմբեր ընկած ժամանակահատվածում Լագունայում անցկացվում են նավային ռեգատներ, որին մասնակցում են գոնդոլիստներից շատերը։ Աստղագիտության մեջ 1902 թվականին իտալացի աստղագետ Լուիջի Կարներայի կողմից հայտնաբերված Վենետիկ աստերոիդը (487) անվանակոչվել է Վենետիկ քաղաքի անունով։ Կրթություն Մարկիանայի գրադարանը քաղաքի ամենամեծ գրադարանն է, որը գտնվում է Սուրբ Մարկոսի հրապարակում (հիմնադրվել է 1468 թվականին)։ Վենետիկի պետական արխիվը պարունակում է Վենետիկյան հանրապետության հիմնադրման պատմական փաստաթղթեր։ Querini Stampaglia հիմնադրամի հանրային գրադարան։ Ուսումնական հաստատությունների շարքում կան Բենեդետտո Մարչելո Վենետիկի կոնսերվատորիան (հիմնադրվել է 1876 թ., Գտնվում է Պիզանի պալատում) եւ Ֆրանչեսկո Մորոզինիի ծովային ակադեմիան (Իտալիայի ռազմածովային ուժերի ուսումնական հաստատություն, հիմնադրվել է 1937 թ.): Ծանոթագրություններ Իտալիայի քաղաքներ Նավահանգիստներ Համաշխարհային ժառանգություն Իտալիայում Իտալիայի համալսարանական քաղաքներ Նավահանգստային քաղաքներ Միջերկրական ծովի նավահանգիստներ


text: Ամանորի, Սուրբ Ծննդյան ծախսերը հատկացնել Արցախի կարիքավոր մանուկներին. Արամ Ա-ի կոչը - Shabat.am Ամանորի, Սուրբ Ծննդյան ծախսերը հատկացնել Արցախի կարիքավոր մանուկներին. Արամ Ա-ի կոչը 14 Դեկտեմբեր, 2020 20:56 «Ն.Ս.Օ.Տ.Տ. Արամ Ա կաթողիկոսն Ամանորին ընդառաջ հանդես է եկել կոչով՝ օգնելու Արցախի մանուկներին: Արամ Ա կաթողիկոսը նշել է, որ կորոնավիրուսի եւ տնտնեսական դժվարությունների պայմաններում է այս տարի ամբողջ մարդկությունը պատրաստվում Ամանորին: Նշվում է, որ հիշյալ տագնապներին զուգահեռ Արցախի պատերազմի հետեւանքով առաջացած ցնցումը ահավոր է հայ ժողովրդի ու հատկապես արցախցիների համար: Վեհափառ Հայրապետը կոչ է անում Ամանորի ու Սուրբ Ծննդյան տոներին հեռու մնալ ավանդական հրապարակային տոնախմբությունից ու խրախճանքից եւ կատարելիք ծախսերն ու նվերները հատկացնել Արցախի կարիքավոր մանուկներին։ Այդ նպատակի համար կաթողիկոսարանը բացել է հատուկ հաշվի համար: Գոյացած գումարը կաթողիկոսարանի միջոցով կփոխանցվի Արցախի կարիքավոր մանուկներին: Վեհափառ Հայրապետը 2021 տարին հռչակել է «Արցախի Տարի»: Հիշյալ ծրագիրն առաջին գործնական քայլը կլինի Արցախի վերականգնման համար»:


Փաստաթղթեր ՀՀ նախագահի հրամանագրերը Ա. Ն. ԲԱԲԱՅԱՆԻՆ «ՀԱՍԱՐԱԿԱԿԱՆ ԿԱՐԳԻ ԳԵՐԱԶԱՆՑ ՊԱՀՊԱՆՄԱՆ ՀԱՄԱՐ» ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Ոստիկանության օրվա առթիվ Հայաստանի Հանրապետության կառավարությանն առընթեր Հայաստանի Հանրապետության ոստիկանության օպերատիվ փնտրողական վարչության պետի տեղակալ, ոստիկանության գնդապետ Արթուր Նշանի ԲԱԲԱՅԱՆԻՆ պարգեւատրել «Հասարակական կարգի գերազանց պահպանման համար» մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Ապրիլի 11 Երեւան ՆՀ-324-Ա


Լրատվություն Շնորհավորական ՀՀ Նախագահ Սերժ Սարգսյանի շնորհավորական ուղերձը Բանակի օրվա առթիվ 28.01.2010 Պարոնա՛յք գեներալներ, սպաներ, զինվորներ, Ջերմորեն շնորհավորում եմ ձեզ Հայկական բանակի օրվա կապակցությամբ: Հայոց բանակի կազմավորումն ու կայացումը պատմական նվաճում էր, որ իրողություն դարձավ մեր սերնդի աչքի առջեւ: Պետականության կորստի, ուրեմն եւ բանակի բացակայության պատճառով մենք թանկ, շատ թանկ գին ենք վճարել` սկսած միջնադարից մինչեւ 1915 թվական, մինչեւ Սումգայիթ, Կիրովաբադ ու Բաքու: Հայոց բանակը հայ ազգի արժանապատվությունն է: Այդ արժանապատվությունն էր, որ ոտքի հանեց մեր ժողովրդի բոլոր հատվածներին եւ մասնավորապես այն կամավորներին, որ պիտի հիմքն ու խարիսխը դառնային ապագա կանոնավոր բանակի: Նրանցից շատերն իրենց երիտասարդ կյանքը դրեցին հայրենիքի եւ ազատության զոհասեղանին: Հավերժ փառք նրանց, խոնարհում ու խնկարկում նրանց պայծառ հիշատակին: Պատերազմի բերած արյան ու արցունքների մեջ, կրակների մեջ ծնվեց Հայկական բանակը, որ շարունակում է զարգանալ ու հզորանալ: Այսօր Հայոց բանակը այն երկաթե երաշխիքն է, որ ապահովում է մեր գոյությունն ու ընթացքը եւ սառը ցնցուղ է ցանկացած տաքգլուխ արկածախնդրության դեմ: Առանց մարտունակ զինված ուժերի այսօր մեր տարածաշրջանում չի կարող լինել հավասարակշռություն, ուրեմն եւ` խաղաղություն ու կայունություն: Մեր բանակի դերն այսօր չի սահմանափակվում միայն երկրի սահմանների պաշտպանությամբ: Միջազգային խորացող ինտեգրացիան ենթադրում է նոր խնդիրներ տարբեր ուղղություններով, որոնք լուծվում են հաջողությամբ: Հարգելի՛ զինվորներ եւ սպաներ, Այս օրը պետական ու համաժողովրդական լինելուց բացի նաեւ ձեր մասնագիտական տոնն է: Մասնագիտություն, որ առանց չափազանցության կարելի է համարել առաքելություն ու կոչում` արժանիորեն շարունակելու հայոց զինուժի պատմական հաղթանակների երթը: Ձեր գերխնդիրն է ապահովել հայրենիքի անվտանգությունը: Ձեր մասնագիտական բարձր որակներով, արդի տեխնիկական միջոցներին կատարելապես տիրապետելու հմտությամբ, բարոյակամային հատկանիշներով ու հայրենասիրական խրոխտ կեցվածքով դուք հուսալիորեն կանգնած եք ցանկացած ոտնձգության դեմ: Եվ որեւէ սադրանքի հեղինակ հաստատապես պետք է լուրջ հակահարվածներ, նաեւ մեծ անակնկալներ սպասի Հայկական բանակից. չհասկանալ սա` առնվազն միամտություն է: Մարդկանց, ազգերի ու պետությունների իրավունքները հարգող յուրաքանչյուր նորմալ երկրի համար ամենամեծ հաղթանակը պատերազմը կանխելն է: Դուք դա անում եք լիարժեքորեն, պատվախնդիր կերպով եւ վայելում եք մեր ժողովրդի սերը, հարգանքն ու վստահությունը: Կրկին շնորհավորելով այս փառապանծ տոնի առթիվa մաղթում եմ, որ մեր երկրում ու տարածաշրջանում միշտ տիրի խաղաղություն, որ մեր ժողովուրդը շարունակի իր խաղաղ աշխատանքն ու արարումը` հանուն Հայաստանի հզորացման եւ վերելքի: Փա՛ռք Հայկական բանակին, Կեցցե՛ Հայաստանի Հանրապետությունը: bb1


Լրատվություն Մամլո հաղորդագրություններ Նախագահ Սերժ Սարգսյանն ընդունել է ՆԱՏՕ-ի Խորհրդարանական վեհաժողովի նախագահ Ժոզե Լելյոյին 17.09.2008 Հանրապետության նախագահը գոհունակություն հայտնելով ՆԱՏՕ-ի հետ համագործակցության ներկա մակարդակի առթիվ, նշել է, որ Հայաստանն այն դիտում է մեր երկրի անվտանգության բաղկացուցիչ մաս: Ըստ Սերժ Սարգսյանի, ՆԱՏՕ-ի հետ անհատական գործընկերության գործողությունների ծրագիրը Հայաստանին հնարավորություն է ընձեռում ունենալ միջազգային չափանիշներին համապատասխան պաշտպանության համակարգ: Ժոզե Լելյոն ասել է, որ Հայաստանի խորհրդարանը բավականին լավ ներկայացված է ՆԱՏՕ-ի Խորհրդարանական վեհաժողովում: Կողմերը մտքեր են փոխանակել տարածաշրջանում ստեղծված իրավիճակի, վերջին իրադարձությունների ու զարգացումների վերաբերյալ: Նրանց խոսքով, Վրաստանում տեղի ունեցածը եւս մեկ անգամ ցույց տվեց Հայաստանի համար այլընտրանքային ճանապարհների կենսական անհրաժեշտությունը: ՆԱՏՕ-ի բարձրաստիճան պաշտոնյան կարեւորելով Հայաստանի դերը տարածաշրջանային անվտանգության գործում, նշել է, որ Եվրաաատլանտյան դաշինքն ակնկալում է ակտիվ համագործակցություն` ապահով անվտանգության միջավայր ստեղծելու համար: ՆԱՏՕ-ի Խորհրդարանական վեհաժողովի նախագահը բարձր է գնահատել Հայաստանի նախագահի"ՙֆուտբոլային դիվանագիտությունը": Նշելով, որ ինքը երկխոսության կողմնակից է, եւ վստահ է, որ դրա առկայության պարագայում կարելի է քննարկել ցանկացած, նույնիսկ` ամենադժվար հարցերը, Սերժ Սարգսյանն ասել է. "ՙՄեր նպատակն է Թուրքիայի հետ հաստատել ռացիոնալ, տրամաբանված, այսօրվա քաղաքակիրթ աշխարհին հարիր հարաբերություններ, որպեսզի տարածաշրջանում լինի կայունություն եւ համագործակցությունը դառնա մեր ժողովուրդների բարեկեցության աղբյուր": a87


text: Արցախի ԱԺ նախկին պատգամավոր, ռազմական-քաղաքական գործիչ Վահան Բադասյանը երեկ ֆեյսբուքյան իր էջում գրառում կատարեց այն մասին, որ ինքը եւ «Լույս Արցախին» նախաձեռնությունը, հավատարիմ մնալով իրենց սկզբունքներին, շարունակելու են քաղաքական պահանջների իրականացման ուղղությամբ աշխատանքներն ու պայքարը։ Բադասյանը նշել էր, որ հարցի հանգուցալուծման երկու տարբերակ կա։ Առաջինը, «Բակո Սահակյանը հրաժարական է տալիս եւ քաղաքական հարթակի առկա քաղաքական ուժերը (խորհրդարանային եւ արտախորհրդարանային) ներկայացնում են համաձայնեցված նախագահի թեկնածու, որից հետո ԱԺ-ն ընտրում է նախագահ։ Նորընտիր նախագահը կազմավորում է ժամանակավոր կառավարություն եւ կազմակերպում արտահերթ նախագահական ու ԱԺ ընտրություններ՝ Ընտրական օրենսգրքի եւ Սահմանադրության հակասական եւ թերի դրույթների փոփոխմամբ»։ Երկրորդը, «Բակո Սահակյանի հրաժարական չտալու դեպքում Նախաձեռնող խումբը ձեռնամուխ է լինում այցելել ԱՀ-ի բոլոր բնակավայրեր եւ հարցը ներկայացնելով հանրությանը, ստանալ աջակցություն, ապա ճնշումներով հասնել հրաժարականին»։ Ամբողջական՝ թերթի օրվա համարում


ДokyMeHTы ykaзы ПpeзидeHTa Pecпyблиkи ApMeHия Ա. Հ. ՀԱԿՈԲՅԱՆԻՆ ՄԽԻԹԱՐ ԳՈՇԻ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍՒՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Պետական կառավարման համակարգում երկարամյա անբասիր գործունեության համար Հայաստանի Հանրապետության սահմանադրական դատարանի աշխատակազմի ղեկավար Առուշան Հովհաննեսի ՀԱԿՈԲՅԱՆԻՆ պարգեւատրել Մխիթար Գոշի մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2016թ. Դեկտեմբերի 28 Երեւան ՆՀ-1241 -Ա


text: Միջադեպին ոչ ներկա եմ եղել, ոչ էլ ականատես. Ծառուկյանի թիմակից նախարարը՝ ծեծկռտուքի մասին 04/07/2018 schedule11:34 #Գագիկ Ծառուկյան #ծեծկռտուք #Հրաչյա Ռոստոմյան ՀՀ արտակարգ իրավիճակների նախարար, Գագիկ Ծառուկյանի մտերիմ Հրաչյա Ռոստոմյանը՝ լրագրողների հետ զրույցում անդրադառնալով «Օլիմպավան»-ի ծեծին, ասաց. «Ձեր ասած միջադեպին ո՛չ ներկա եմ եղել, ո՛չ էլ ականատես»,- հայտարարեց նա եւ ասաց, որ տուժողին ճանաչում է: Նա նաեւ նշեց, որ ՀՔԾ-ում հարցաքննվել է, որը գաղտնիք է եւ չի կարող մանրամասնել: Երեկ գրել էինք, որ Ծառուկյանի թիկնազորի պետը ձերբակալվել է նախօրեին Դավիթաշեն վարչական շրջանում գործող «Օլիմպավան» մարզասրահում 50-ամյա Վյաչեսլավ Հարությունովին ծեծի ենթարկելու կասկածանքով: Ծեծի հետեւանքով Հարությունովը ծանր մարմնական վնասվածքներ է ստացել. նա հիվանդանոց է տեղափոխվել «աջակողմյան եզրային պնեւմոթորաքս (կրծքավանդակի խոռոչում օդի առկայություն), 9-րդ կողոսկրի կոտրվածք աջից, ենթամաշկային էմֆիզեմա հետին մակերեսի կրծքավանդակի աջ կեսով» ախտորոշմամբ: Քիչ ուշ պարզվեց, որ ծեծկռտուքին մասնակցություն է ունեցել նաեւ ՀՀ ԱԺ պատգամավոր Գագիկ Ծառուկյանը, համենայնդեպս այդպիսի ցուցմունք է տվել ինքը՝ տուժողը: Ըստ ոստիկանության տարածած հաղորդագրության՝ տուժողը հայտարարել է, որ նրան հարված է հասցրել Գագիկ Ծառուկյանը, ապա ձեռքերով եւ ոտքերով բազմաթիվ հարվածներ են հասցրել Գագիկ Ծառուկյանի անվտանգության ղեկավար՝ 46-ամյա Էդուարդ Բաբայանն ու եւս մեկ անձ, որի ինքնությունը պարզվում է։ Ըստ տուժողի միջադեպին ներկա է եղել նաեւ Ռոստոմյանը: 24/02/2018schedule13:32 «Գյումրի» բժշկական կենտրոնի բժիշկների ծեծկռտուքի գործով քրեական գործ է հարուցվել 17/09/2020schedule10:52 31/05/2019schedule21:07 Թոխմախի Բաբո անունով հայտնի Բաբկեն Ղազարյանը դատի է տվել Դանիել Իոաննիսյանին. մինչ այդ նա մարդ էր ծեծում (լուսանկար)


Լրատվություն Մամլո հաղորդագրություններ Նախագահ Սերժ Սարգսյանը հանդիպում է ունեցել Կատարի հայկական համայնքի ներկայացուցիչների հետ 15.05.2017 - 1500x998px - 653 Կբ - 1500x965px - 601 Կբ - 1500x998px - 414 Կբ - 1500x998px - 794 Կբ - 1500x2254px - 1 Մբ - 1500x998px - 794 Կբ - 1500x998px - 575 Կբ - 1500x1129px - 484 Կբ - 1500x998px - 750 Կբ Կատարի Պետությունում պաշտոնական այցով գտնվող Նախագահ Սերժ Սարգսյանն այսօր երեկոյան հանդիպում է ունեցել Կատարի հայկական համայնքի ներկայացուցիչների հետ: Հանրապետության Նախագահը հանդես է եկել ողջույնի խոսքով: Նշելով, որ ուրախ է Կատարի Պետությունում նորակազմ, փոքրաթիվ, բայց ամրակուռ հայ համայնքի ներկայացուցիչների հետ հանդիպման հնարավորության համար, Սերժ Սարգսյանը ողջունելի է համարել, որ ապրելով եւ արարելով Կատարում, հայկական համայնքն իր ներդրումն է բերում այդ երկրի զարգացման գործին՝ փորձելով պահպանել հայկականությունն ու հայեցի ոգին: Այս գործում, Նախագահ Սարգսյանը կարեւորել է «Մեսրոպյան» մեկօրյա վարժարանի դերակատարությունը: Նման պայմաններում, ըստ Նախագահի, նորովի է արժեւորվում Ծոցի արաբական երկրներում հայկական համայնքների գոյությունն ու բարգավաճումը: Սերժ Սարգսյանը վստահություն է հայտնել, որ հայ-կատարական երկկողմ հարաբերություններում կա մեծ չիրացված ներուժ, եւ տեղի հայկական համայնքի աջակցությամբ պետք է ջանքեր գործադրել նոր բովանդակություն հաղորդելու այդ հարաբերություններին: Իր ողջույնի խոսքում Հանրապետության Նախագահն անդրադարձել է նաեւ ԼՂ հակամարտության կարգավորման գործընթացին` ներկայացնելով հայկական կողմի դիրքորոշումները եւ կարգավորման գործընթացում ներկայումս առկա մտահոգությունները: «Այսօր էլ ի լուր աշխարհի հայտարարում եմ, որ գնահատելով խաղաղության արժեքը, մենք երբեք չենք երկնչի միասնական բռունցք դառնալու եւ տեր կանգնելու արցախահայության արդարացի պահանջին, ինչպես դա արել ենք քառորդ դար առաջ, ինչպես դա արեցինք անցյալ տարվա ապրիլին»,-ընդգծել է Նախագահը: Սերժ Սարգսյանը խոսել է Հայոց ցեղասպանության միջազգային ճանաչման գործընթացի, ինչպես նաեւ Հայաստանում տեղի ունեցող իրադարձությունների մասին: «Վստահ եմ՝ բոլորդ հետեւում եք Հայաստանում տեղի ունեցող իրադարձություններին՝ ոգեւորվելով մեր յուրաքանչյուր ձեռքբերումով եւ տխրելով մեր ձախողումների համար: Եվ այսօր կարծում եմ՝ բոլորդ հպարտ եք, որ տեւական ժամանակ մեր երկրում իրականացվող բարեփոխումները տվեցին իրենց սպասված արդյունքը: Խոսքս, իհարկե, վերջին խորհրդարանական ընտրությունների մասին է, որ արժանացան բոլոր միջազգային կառույցների դրական գնահատականին: Բայց սա ամենեւին էլ վերջակետ չէ: Ինչպես ես բազմիցս հայտարարել եմ, սա մի նոր սկիզբ է, որ ավելի պարտավորեցնող է: Մենք նոր եռանդով ենք լծվելու մեր երկրում բարեփոխումների իրականացմանը՝ այս գործընթացում ապավինելով նաեւ ձեր ներուժին, ձեր իմացությանը, ձեր տաղանդին: Չէ՞ որ մեր նպատակը նույնն է՝ հզոր եւ կայուն Հայաստան ունենալը: Ինչպես պատմության բոլոր փուլերում, այսօր էլ հայ ժողովրդի հարատեւման ու զարգացման կարեւորագույն երաշխիքը մեր միասնականությունն է: Ուրեմն, եկե՛ք մեր բոլոր ջանքերը, ուժն ու եռանդը, կարողություններն ու տաղանդը ներդնենք զարգացնելու եւ հզորացնելու Հայոց պետությունը՝ ոչ միայն հայ մնալով ու գալիք սերունդներին հայ դաստիարակելով, ոչ միայն ազգանվեր ու հայանպաստ գործունեություն ծավալելով, այլեւ տնտեսական ծրագրեր նախաձեռնելով եւ իրականացնելով՝ նույնիսկ առօրեական ծրագրեր, նույնիսկ փոքրիկ ծրագրեր: Եկե՛ք միասին հարթենք հայ ժողովրդի հավերժության ուղին»,-Կատարի հայկական համայնքի հետ հանդիպմանն ասել է Նախագահ Սերժ Սարգսյանը:


«Վարչապետը կարող է զրկվել իր լիազորությունները կատարելուց». Դավիթ Հարությունյան Mar 06, 2018 Comments Off on «Վարչապետը կարող է զրկվել իր լիազորությունները կատարելուց». Դավիթ Հարությունյան Հայելի Խորհրդարանն առաջին ընթերցմամբ այսօր քննարկվեց «Կառավարության կառուցվածքի եւ գործունեության մասին» եւ կից ներկայացված օրենքների նախագծերի փաթեթը։ Հիմնական զեկուցող ՀՀ արդարադատության նախարար Դավիթ Հարությունյանը տեղեկացրել է, որ համաձայն նախագծի՝ կառավարությունը կազմված է լինելու վարչապետից, առաջին փոխվարչապետից, երկու փոխվարչապետից եւ 17 նախարարից եւ, որ այլեւս չի լինելու միջազգային տնտեսական ինտեգրման եւ բարեփոխումների նախարարությունը: «Վարչապետը կարող է զրկվել իր լիազորությունները կատարելուց, եթե կորցնում է քաղաքացիությունը, ձեռք է բերում այլ երկրի քաղաքացիություն կամ էլ օրենքով սահմանված անհամատեղելիության պահանջներն է խախտել։ Վարչապետը նաեւ կարող է զրկվել իր լիազորություններից, եթե ընտրվելուց հետո 5-օրյա ժամկետում կառավարության կազմավորման համար անհրաժեշտ թվով թեկնածուներ չներկայացնի»,- մանրամասնել է Հարությունյանը:


Լրատվություն Մամլո հաղորդագրություններ Նախագահը խորհրդակցություն է անցկացրել հայ-ամերիկյան տնտեսական համագործակցության օրակարգի հարցերի շուրջ 14.07.2017 - 1500x997px - 784 Կբ - 1500x1050px - 571 Կբ - 1500x1072px - 695 Կբ - 1500x997px - 753 Կբ - 1500x1122px - 501 Կբ - 1500x997px - 836 Կբ - 1500x997px - 780 Կբ - 1500x997px - 805 Կբ Հանրապետության Նախագահի կողմից անցկացվող՝ Հայաստանի արտաքին քաղաքականության տնտեսական բաղադրիչին նվիրված հանդիպումների շարքում այսօր անդրադարձ է եղել Հայաստանի Հանրապետության եւ Ամերիկայի Միացյալ Նահանգների միջեւ առեւտրատնտեսական հարաբերություններին, դրանց զարգացման դինամիկային եւ հեռանկարին: Հայ-ամերիկյան երկկողմ ընթացիկ ծրագրերի եւ ձեռքբերումների, փոխգործակցության զարգացման թիրախային ուղղությունների, մի շարք հեռանկարային ոլորտներում կարճաժամկետ եւ միջնաժամկետ նպատակների ու դրանց իրականացման ուղղությամբ դեսպանության կողմից իրականացվող աշխատանքների մասին զեկուցել է ԱՄՆ-ում ՀՀ արտակարգ եւ լիազոր դեսպան Գրիգոր Հովհաննիսյանը: Հանդիպման սկզբում նշելով, որ այս տարի Հայաստանն ու Ամերիկայի Միացյալ Նահանգները նշում են միջպետական հարաբերությունների հաստատման 25-ամյակը, Նախագահն ընդգծել է, որ այս տարիների ընթացքում երկու երկրների միջեւ հաստատվել է ամուր գործընկերային կապ: Հայաստանը եւ Միացյալ Նահանգները համագործակցում են բազմաթիվ ոլորտներում, եւ այս համագործակցությունը բերել է նրան, որ այսօր երկու երկրների միջեւ գոյություն ունի փոխըմբռնման բարձր մակարդակ: «Հայաստանի անկախացումից ի վեր Միացյալ Նահանգները մշտապես ցուցաբերել է օժանդակություն, եւ ԱՄՆ կառավարության կողմից այս տարիների ընթացքում Հայաստանին հատկացված տեխնիկական ու մարդասիրական օժանդակությունը հասել է գրեթե 2 միլիարդ դոլարի: Սա լուրջ ներդրում է՝ հաշվի առնելով նաեւ այն հանգամանքը, որ Միացյալ Նահանգները մշտապես մեզ օժանդակել է մեր բարեփոխումներում: Աստիճանաբար օժանդակությունը վեր է ածվում տնտեսական համագործակցության, եւ այսօր Հայաստանում գործող ամերիկյան կապիտալի մասնակցությամբ 800-ից ավելի ընկերությունները լուրջ ներդրումներ ունեն այդ գործում: Կարծում եմ, որ էներգետիկայի ոլորտում մեր համագործակցությունը «Կոնտուր գլոբալ»-ի հետ պետք է որ լավ օրինակ հանդիսանա այլ էներգետիկ ընկերությունների համար: Հանքարդյունաբերության ոլորտում եւս «Լիդիան Ինթերնեյշնլը» լուրջ ներդրումներ է կատարում, ինչը նույնպես կարող է համագործակցության շատ լավ օրինակ հանդիսանալ: Իհարկե, տեղեկատվական տեխնոլոգիաների ոլորտում վաղուց է ձեւավորվել համագործակցություն, եւ այն, ինչ ունենք այսօր այդ ոլորտում, իհարկե, գնահատելի է, բայց ներուժը շատ ավելին է: Ուզում եմ նաեւ անպայման գնահատել Ամերիկայի Միացյալ Նահանգների միջազգային զարգացման գործակալության օգտակար աշխատանքը Հայաստանում, որը այս տարիների ընթացքում մշտապես եղել է բարեփոխումներին օժանդակող: Անշուշտ, մենք չպետք է մոռանանք Հայաստանի ամերիկյան համալսարանի գործունեությունը, որը եւս սերտ առնչություն ունի տնտեսության հետ. կադրերի պատրաստման լավ օջախ եւ դարբնոց է: Այստեղ էլ շատ կարեւոր է, որ այդ համալսարանը մշտապես զարգացում է ապրում: Այնուհանդերձ, ինչպես բոլոր հարաբերություններում, մեզ դեռեւս չի բավարարում այսօրվա հարաբերությունների մակարդակը. զարգացման շատ մեծ ներուժ կա՝ հաշվի առնելով ԱՄՆ տնտեսության զարգացվածության մակարդակը, հաշվի առնելով այդ երկրի պատրաստակամությունը եւ, անշուշտ, մեծ ներուժ ունեցող հայկական համայնքի առկայությունը Միացյալ Նահանգներում: Պարո՛ն դեսպան, ես կցանկանայի, որպեսզի Դուք խոսեք այն աշխատանքի մասին, որ իրականացվում է տնտեսական համագործակցության ոլորտում, իհարկե, նաեւ այն ծրագրերի, որ կխթանեն զարգացումը»,-ասել է Հանրապետության Նախագահը: Շահագրգիռ նախարարությունների եւ գերատեսչությունների ղեկավարների մասնակցությամբ կայացած հանդիպմանը հանգամանորեն քննարկվել են դեսպան Հովհաննիսյանի զեկույցում ներկայացված ցուցանիշները, առկա խնդիրներն ու դրանց լուծմանը միտված ծրագրերը: Հանրապետության Նախագահի կողմից տրվել են հանձնարարականներ:


Պարոն վարչապետ, հիմա դուք մե՞զ եք համոզում, թե՞ ինքներդ ձեզ 11:42 - 10/սեպտեմբերի/2019 Երեկ ՀՀ վարչապետի պաշտոնը զբաղեցնող անձնավորությունը, երկրի համար կարեւոր հարցերը թողած, հրապարակում է կենտրոնական բանկի կողմից կազմված հաշվետվությունից copy-paste արված տեղեկությունները... Հատուկ ուզում եմ նշել, որ Փաշինյանի կողմից նշված ցածր, կառավարելի եւ քիչ տատանողական գնաճը այդպիսին է եղել նաեւ 2018-ին (ըստ https://tradingeconomics.com/armenia/indicators կայքի): Ասեմ ավելին, ըստ նույն կայքի՝ գործազրկության ցուցանիշը 2018թ. դեկտեմբերին եղել է ավելի բարձր, քան նախորդ տարվա նույն ժամանակահատվածում: Վարչապետ Փաշինյանը ընդգծում է, որ ԿԲ-ն իրականացրել է հարցում եւ պարզել է, որ 2019 թվականի առաջին եռամսյակի դրությամբ հարցվածների ավելի քան 95 (!!!???!!!) տոկոսը ակնկալում են, որ գների կայունությունը կպահպանվի նաեւ ապագայում (1-5 տարվա հորիզոնով): Այս փաստի կապակցությամբ վարչապետը արտահայտում է իր գոհունակությունը եւ գրում է, որ դա լավ է, տնային տնտեսությունները կարող են ավելի լավ պլանավորել իրենց տնտեսական գործունեությունը եւ իրականացվող խնայողություններն ու ներդրումները: Չեմ ուզում սեւեռել ուշադրությունը նրա վրա, որ սա շատ տարօրինակ եւ անիմաստ հարցում է եւ ընդամենը կնշեմ, որ նույնիսկ բարեկեցիկ երկրներում գների կայունության առումով 1-5 տարվա հորիզոնի կտրվածքով հարցումներ չեն իրականացվում, հատկապես 2008 թվականի համաշխարհային ֆինանսական ճգնաժամից հետո: Ներկայացուցչական վիճակագրական տվյալներ ստանալու համար վերջին 10 տարիների ընթացքում ընդունված է ուսումնասիրել 1-2 տարվա հորիզոնը: Բայց դե պետք է հասկանանք նաեւ, որ այդպիսի մոտեցումներ կիրառվում են ողջամիտ եւ լեգիտիմ իշխանություն ունեցող երկրներում: Ինչեւիցե, նույնիսկ վերապահումով վերաբերվելով վարչապետի կողմից հրապարակվող առնվազն տարօրինակ թվերին, եկեք վերլուծենք հետեւյալը՝ վարչապետը ուրախությամբ նշում է, որ 2019 թվականի հուլիսին 12-ամսյա գնաճը կազմել է 1.7 տոկոս, ինչը առնվազն զարմանալի է, հաշվի առնելով այն, որ 2018 թվականի դեկտեմբերին դե ֆակտո վարչապետին «Հայոց աշխարհ» թերթը գրել է, որ միայն բանկային համակարգի միջոցով երկրից դուրս է եկել շուրջ 1 մլրդ դոլար: Առաջին հայացքից այս երկու ցուցանիշները՝ գնաճը եւ երկրից արտահոսած ֆինանսական միջոցների ծավալը միմյանց հետ կապ չունեն: Սակայն մասնագետների համար կապը ակնհայտ է: Բացի դրանից բոլոր լուրջ տնտեսագետները արդեն շուրջ երկու տասնամյակ է, ինչ եկել են այն եզրահանգման, որ զարգացող երկրների համար ցածր գնաճը իրականում ավելի բացասական ցուցանիշ է, քան դրական: Վերջին մեկ տարվա ընթացքում մենք հաճախ ենք ականատես եղել այսպիսի թվաբանական աճպարարությանը, որը միտված է սովորական մահկանացուների շրջանում ստեղծել թյուր պատկերացում Հայաստանում տնտեսության իրական վիճակի մասին: Իրականում սա նոր մեթոդ չէ, այն լայնորեն կիրառվել է օրկնակ ԱՄՆ-ում, մասնավորապես այն դեպքերում, երբ կար անհրաժեշտություն շեղել հասարակության ուշադրությունը երկրում հասունացող լուրջ խնդիրներից: Մնում է հասկանանք, թե ինչից է ուզում շեղել ժողովրդի ուշադրությունը ՀՀ վարչապետի պաշտոնը զբաղեցնող լրագրողը:


Սերժ Սարգսյանն առաջնորդի պաշտոնում իրեն արդեն սպառել էր. Արցախի ԱԺ պատգամավոր (տեսանյութ) - HayDzayn Սերժ Սարգսյանն առաջնորդի պաշտոնում իրեն արդեն սպառել էր. Արցախի ԱԺ պատգամավոր (տեսանյութ) 15/04/2019 | 18:45 «Մենք ունենք մեկ հայրենիք երկու հայկական պետություն»,- այս մասին ՀԱՅ ՁԱՅՆ-ի հետ զրույցում ասաց Արցախի ԱԺ «Հայրենիք» խմբակցության ղեկավար Արթուր Թովմասյանը` ընդգծելով, որ Արցախն ու Հայաստանը մեկ օրգանիզմի տարբեր մասեր են, եւ չի կարող մի օրգանը ցավալ, եւ դա չազդի ամբողջ մարմնի վրա։ Ինչ վերաբերում է թավշյա հեղափոխությանը, եւ դրա՝ Արցախի ներքաղաքական կյանքի եւ հասարակության տրամադրությունների վրա անդրադարձին, պատգամավորը նշեց. «Ինչո՞ւ թավշյա հեղափոխությունն այստեղ տեղի չունեցավ, որովհետեւ «Ազատ հայրենիք» կուսակցության նախագահ Արայիկ Հարությունյանը վարչապետ էր: Նա մասնակցեց ցույցին եւ ասաց, որ գիտակցում ենք եւ մեր թերությունենրից խոսելու խիզախություն ունենք։ Որովհետեւ եթե աշխատում ենք, ուրեմն թերություններ պետք է լինեն, եւ ամեն մի հարցի պատասխան տրվեց»։ Պատգամավորը նաեւ հավելեց, որ հեղափոխությունն առանց Սերժ Սարգսյանի կամ Նիկոլ Փաշինյանի տեղի չէր ունենա. «Ես միշտ ուզում էի այդ մասին բարձրաձայնել՝ ինչ է ասում Նիկոլ Փաշինյանը, ինչ է ասել Սերժ Սարգսյանը... Թավշյա հեղափոխությունն, իմ խորին համոզմամբ, առանց Սերժ Սարգսյանի հնարավոր չէր լինի, առանց Նիկոլ Փաշինյանի էլ չէր ստացվի։ Ժողովուրդը ոտքի կանգնեց, իսկ Սերժ Սարգսյանը մտավ պատմության մեջ՝ ասելով, որ Նիկոլ ջան, դու ճիշտ ես եւ հեռացավ»։ Արթուր Թովմասյանի կարծիքով՝ հեղափոխության պատճառն այնքան իշխանությունների վատ աշխատանքը չէր, որքան այն հանգամանքը, որ ՍԵրժ Սարգսյանը նորից առաջադրվեց վարչապետի պաշտոնում. «Օրինակ, 2017 թվականի խորհրդարանական ընտրությունները շատ անհանգիստ էին»։ Հետաքրքրվեցինք, հանգիստ լինելու հետ մեկտեղ արդյո՞ք ընտրությունները նաեւ արդար էին, պարոն Թովմասյանը պատասխանեց. «Ազնվությամբ եմ ասում, երդվում եմ՝ եղել եմ Վեդի քաղաքում ու հարցրել եմ բոլոր վստահված անձանց, մյուս մարդկանց՝ բողոքներ կա՞ն, եւ ոչ մեկը չէր բողոքում։ Իրականում Կարեն Կարապետյանը հաղթեց: Ամբողջ ընտրարշավն անցկացրել է Կարապետյանը, եւ ընտրություններն էլ հանգիստ էին։ Իսկ հասարակության ընդվզելու, փողոց դուրս գալու հիմնական պատճառն այն էր, որ Սերժ Սարգսյանն առաջադրվեց վարչապետի պաշտոնում։ Եթե 10 տարի մարդը ղեկավարում է, իրեն սպառում է, ինչքան էլ լավը լինի, ժողովուրդը հոգնում է։ Իսկ Սերժ Սարգսյանն առաջնորդի պաշտոնում իրեն արդեն սպառել էր»։